Το φετινό καλοκαίρι ομολογουμένως δεν είναι και από τα καλύτερα... Λόγω της κατάστασης που επικρατεί στη χώρα μας, η οποία δεν μας επιτρέπει να προβούμε σε πολλά έξοδα, λίγοι φέτος επέλεξαν ή θα επιλέξουν διακοπές σε κάποιο ξενοδοχείο σε νησί.

Αν είσαι από τους τυχερούς που έχουν ένα εξοχικό ή φίλους που έχουν εξοχικό εκμεταλλεύσου το! Ειδάλλως, αν έχεις σκοπό να μείνεις στην πόλη τότε είμαστε εμείς εδώ για σένα να σου προτείνουμε λύσεις που σίγουρα θα σε βοηθήσουν να περάσεις τις «διακοπές» σου δημιουργικά και κυρίως χωρίς πολλά έξοδα.

<strong>1. Πήγαινε σε κοντινές θάλασσες</strong>

Σίγουρα δεν είναι το ίδιο με το να πηγαίνεις σε νησί αλλά ακόμη και αυτή η μικρή απόδραση μπορεί να θεωρηθεί όαση από τον καύσωνα της πόλης. Πρόσεξε σε ποιες παραλίες θα πας καθώς πλέον θεωρούνται αρκετές ακατάλληλες ειδικά στην Αττική...

<strong>2. Οργάνωσε μια ολοήμερη εκδρομή με την παρέα σου</strong>

Αν έχεις αμάξι και δυο τρεις φίλες τότε μπορείς να μοιραστείς τα έξοδα της διαδρομής και να πας σε κοντινή παραλία. Για να το κάνεις πιο ενδιαφέρον μπορείς να το συνδυάσεις με πικ-νικ παίρνοντας μαζί εύκολα φαγητά και ιδανικά σε ανοργάνωτη παραλία.

<strong>3. Παίξτο τουρίστας</strong>

Εκμεταλλεύσου τον ελεύθερο χρόνο που έχεις κάνοντας tours σε μέρη που δεν έχεις επισκεφθεί. Ειδικά στην Αθήνα υπάρχουν ουκ ολίγα σημεία που έρχονται και τα βλέπουν απ'όλα τα μέρη του κόσμου και πολλοί από εμάς λόγω έλλειψης χρόνου δεν ευκαιρούμε να τα θαυμάσουμε. Βάλε καπελάκι, λοιπόν, σανδάλι με κάλτσα (εδώ αστειευόμαστε) και εξερεύνησε την πόλη.

<strong>4. Ξεκίνησε καινούργιες σειρές/ Δες ταινίες/ Διάβασε βιβλία</strong>

Ό,τι σειρά και ταινία έχεις στη λίστα σου από όλο το χρόνο ήρθε η ώρα να την δεις. Επίσης, το βιβλίο είναι μια πολύ καλή παρέα και θα σε χαλαρώσει πάρα πολύ καθ'όλη τη διάρκεια των διακοπών.

<strong>5. Ξεκουράσου</strong>

Είναι η ευκαιρία να κοιμηθείς και κυρίως να ξεκουραστείς για να προετοιμαστείς ψυχολογικά για το φθινόπωρο και κυρίως να γεμίσεις τις μπαταρίες σου. Οι διακοπές είναι περίοδος πνευματικής και σωματικής αποφόρτισης και είναι σημαντικό να τις απολαύσεις είτε βρίσκεσαι σε κάποιο νησί είτε στην πόλη.

&nbsp;