<h3>Γυναίκες που κοιμούνται μια ώρα περισσότερο έχουν αυξημένες πιθανότητες να κάνουν σεξ με τον σύντροφό τους</h3>
Σε ένα ενδιαφέρον συμπέρασμα κατέληξε έρευνα του Πανεπιστημίου του Μίσιγκαν σχετικά με τη σχέση ύπνου και… σεξ!

Όπως αποδείχθηκε μετά από αξιολόγηση 171 γυναικών που επλέγησαν από την ερευνητική ομάδα για μια περίοδο δύο εβδομάδων, μια παραπάνω ώρα ύπνου μπορεί να εκτοξεύσει την σεξουαλική επιθυμία.

Οι γυναίκες, οι οποίες απάντησαν ότι κοιμούνται μια ώρα περισσότερη, υποστήριξαν ότι είχαν υψηλότερα επίπεδα λίμπιντο και 14% αυξημένη πιθανότητα να κάνουν σεξ με το σύντροφό τους την επόμενη ημέρα.

Η ίδια κατηγορία γυναικών ανέφερε ότι και το γυναικολογικό τους σύστημα ήταν σε πολύ καλύτερη κατάσταση. Μάλιστα οι δύο αυτοί παράγοντες εμφανίζονταν βελτιωμένοι ακόμα και αν είχε προηγηθεί μια ημέρα με κούρασή ή στεναχώρια.