Η φράουλα είναι το φρούτο που έχει συνδεθεί απόλυτα με την Άνοιξη. Το κόκκινο χρώμα της παραπέμπει απ' ευθείας στην πολύχρωμη παλέτα της Άνοιξης.

Οι φράουλες, γλυκιές και ζουμερές, εκτός από νόστιμες είναι και πάρα πολύ θρεπτικές, ενώ διαθέτει ευεργετικές ιδιότητες για τον οργανισμό μας.

Είναι πλέον γνωστές οι αντικαρκινικές ιδιότητες της φράουλας, ενώ ήδη από την αρχαιότητα χρησιμοποιούνταν ως αντιφλεγμονώδες. Επίσης, πρόσφατες έρευνες έδειξαν ότι λόγω της μεγάλης περιεκτικότητας τους σε φαινόλες έχουν ισχυρή καρδιοτονωτική δράση.

Η φράουλα περιέχει εκτός από τις φαινόλες (που τις χαρίζουν και το κόκκινο χρώμα), βιταμίνες Α και C, καθώς και λουτεΐνη, ζεαξανθίνη (ουσίες γνωστές για την ευεργετική τους δράση στην όραση).

Η φράουλα έχει ευεργετικές ιδιότητες στις ακόλουθες περιπτώσεις:
<ul>
	<li>Αναιμία</li>
	<li>Υπέρταση</li>
	<li>Σε προβλήματα από ρευματισμούς και χολή.</li>
	<li>Μείωση κινδύνου οστεοπόρωσης, καρδιαγγειακών παθήσεων και αρθρίτιδας.</li>
	<li>Ισορροπία των υγρών του σώματος και της αρτηριακής πίεσης.</li>
	<li>Αντιμετώπιση της δυσκοιλιότητας.</li>
	<li>Έχει καθαρτική, αιμοστατική, διουρητική και μαλακτική δράση και συμβάλλει στην αποτοξίνωση του οργανισμού.</li>
	<li>Τόνωση επιδερμίδας</li>
</ul>
<em>tip: Οι φράουλες αποτελούν εξαιρετικό φρούτο για όσους προσπαθούν να χάσουν βάρος καθώς είναι χαμηλής θερμιδικής αξίας. Έχουν μόλις 32 θερμίδες τα 100 γραμμάρια!</em>