<strong>Το προφυλακτικό είναι η πλέον δημοφιλής μέθοδος αντισύλληψης και προστασίας από αρκετά σεξουαλικώς μεταδιδόμενα νοσήματα.</strong>

Είναι διαθέσιμο σε διάφορους τύπους, ανάλογα με το υλικό από το οποίο κατασκευάζεται, εάν διαθέτει λιπαντικό ή επιβραδυντικό, αν διαθέτει ραβδώσεις κ.α.

Τα στατιστικά δείχνουν ότι περίπου το 30% των γυναικών δυσκολεύονται να φτάσουν σε οργασμό κατά τη διάρκεια της σεξουαλικής επαφής. Για να ξεπεραστεί το εμπόδιο αυτό και να είναι πιο εύκολο για τη γυναίκα να επιτύχει την κορύφωση, οι εταιρίες κατασκευής προφυλακτικών σχεδίασαν προφυλακτικά με ραβδώσεις, κουκκίδες κ.λπ.

Η υφή αυτών των προφυλακτικών επιτρέπει την αυξημένη τριβή με τα τοιχώματα του κόλπου κι έτσι εντείνεται η ερωτική διέγερση της γυναίκας.

Βέβαια, δεν απολαμβάνουν πάντα οι γυναίκες αυξημένη αίσθηση με τα προφυλακτικά αυτά, καθώς τα τοιχώματα του κόλπου δεν διαθέτουν πολλές νευρικές απολήξεις και παράλληλα σχηματίζουν πτυχώσεις και κοιλότητες που δεν επιτρέπουν πάντα την καλύτερη τριβή.