Το σταφύλι είναι ένα ιδιαίτερα θρεπτικό φρούτο που προσφέρεται σε ποικιλία χρωμάτων και γεύσεων, τους θερινούς μήνες.

Κάποιοι θεωρούν ότι τα κόκκινα σταφύλια είναι πιο ευεργετικά για την υγεία μας αλλά στην πραγματικότητα όλα τα είδη σταφυλιού προσφέρουν παρόμοια οφέλη. Μια τέτοια άποψη ίσως στηρίζεται στο ότι ότι το κόκκινο κρασί έχει περισσότερες ευεργετικές ιδιότητες έναντι του λευκού, κάτι που ισχύει, λόγω του ότι πολλά από τα θρεπτικά συστατικά του σταφυλιού περιέχονται στη φλούδα και στο κουκούτσι του, στοιχεία που συμπεριλαμβάνονται στη ζύμωση μόνο του κόκκινου κρασιού.

Tο σταφύλι και τα προϊόντα που προκύπτουν από την επεξεργασία του (κρασί, σταφίδα, χυμός σταφυλιού) είναι πλούσια σε συστατικά μεγάλης θρεπτικής αξίας και ύψιστης σημασίας για τη διατροφή μας. Σε αυτό βασίζεται, άλλωστε, η σταφυλοθεραπεία, η διατροφή δηλαδή αποκλειστικά και μόνο με σταφύλι (για κάποιες ημέρες), με σκοπό κυρίως την <strong>αποτοξίνωση</strong><em>, </em>το<strong> αδυνάτισμα</strong> ή ακόμα και τη θεραπεία κάποιων παθήσεων.

<strong>Ας δούμε τις ιδιότητες του...</strong>
<ul>
	<li>Τα σταφύλια υπάρχουν μόνο τους καλοκαιρινούς μήνες.</li>
	<li>Πλούσιο σε βιταμίνες Α (όραση), C, βιταμίνες συμπλέγματος Β</li>
	<li>Περιέχει ασβέστιο (Ca), φώσφορο (P), κάλιο (K) και σίδηρο (Fe)</li>
	<li>Είναι καλή πηγή υδατανθράκων.</li>
	<li>Περιέχει ανθοκυανίνες (χρωστικές που βρίσκονται κυρίως στα κόκκινα σταφύλια) που δυναμώνουν τα αγγεία των ματιών κι επιβραδύνουν τη γήρανση της όρασης και την ανάπτυξη παθήσεων του αμφιβληστροειδούς.</li>
	<li>Έχει  εξαιρετικά αντιοξειδωτικές ιδιότητες που εμποδίζουν τη δημιουργία και τη δράση των ελευθέρων ριζών, ενισχύουν τα τοιχώματα των αγγείων και μειώνουν τις φλεγμονές, ασκούν αντιγηραντική και καρδιοπροστατευτική δράση.</li>
	<li>Καταπολεμά την κατακράτηση υγρών</li>
	<li> Τα λιπαρά οξέα που περιέχονται στο κουκούτσι του σταφυλιού, μειώνουν τη χοληστερίνη και βοηθούν στην πρόληψη καρδιαγγειακών παθήσεων .</li>
	<li>Περιέχουν φυτικές ίνες βελτιώνοντας την δυσπεψία, δυσκοιλιότητα, κολίτιδα και την αιμορροΐδοπάθεια.</li>
	<li>Λόγω της περιεκτικότητάς τους σε βιταμίνη C ενισχύουν την απορρόφηση του επίσης περιεχόμενου σιδήρου.</li>
	<li>Παρόλα αυτά πρέπει να καταναλώνεται με προσοχή, γιατί το ισοδύναμο φρούτου αντιστοιχεί σε 10-12 ρόγες!</li>
</ul>
Επομένως, πάρτε ένα τσαμπί από αυτό το δροσιστικό φρούτο και απολαύστε τις ευεργετικές του ιδιότητες.

&nbsp;

&nbsp;