Όπως ήδη γνωρίζεις, ο οργασμός είναι μια ξεχωριστή σωματική και ψυχική κατάσταση, η τελική φάση της ερωτικής διέγερσης. Είναι πολυδιάστατο θέμα και εξαρτάται από τα βιώματα, την ψυχολογική κατάσταση των δύο συντρόφων εκείνη την στιγμή όπως και τον χαρακτήρα του καθενός από τους δύο. Πώς αντιδρά όμως ο εγκέφαλος όταν έχουμε οργασμό;

&nbsp;

Τα γεννητικά όργανα επικοινωνούν με τον εγκέφαλο

Κατά τη διάρκεια του σεξ, ο εγκέφαλός μας λειτουργεί ως «κέντρο της απόλαυσης». Αυτό σημαίνει ότι μπορεί να διακρίνει πότε νιώθουμε ευχαρίστηση. Τα διάφορα νεύρα που βρίσκονται στην περιοχή των γεννητικών οργάνων αποστέλλουν σήματα στον εγκέφαλο ώστε να τον «ενημερώσουν» για το αίσθημα που βιώνουμε κάθε στιγμή. Τέσσερις τύποι νεύρων αποστέλλουν πληροφορίες στον εγκέφαλο κατά τη διάρκεια του οργασμού (υπογάστριο νεύρο, νεύρο της πυέλου, αιδοιικό νεύρο, πνευμονογαστρικό νεύρο).
<ul>
	<li>Χημικές ουσίες ενισχύουν το αίσθημα ευφορίας</li>
</ul>
Το νευρικό σύστημα ενεργοποιεί το κέντρο της απόλαυσης του εγκεφάλου. Η διέγερση έχει σαν αποτέλεσμα ο εγκέφαλος να πλημμυρίζει με χημικές ουσίες, οι οποίες ενεργοποιούν διάφορες περιοχές του εγκεφάλου, όπως η αμυγδαλή, ο επικλινής πυρήνας, το κοιλιακό καλυπτρικό πεδίο, η παρεγκεφαλίδα και η υπόφυση.
<ul>
	<li>Ο εγκέφαλος αντιδρά στον οργασμό όπως στη χρήση ναρκωτικών</li>
</ul>
Κατά τη διάρκεια του οργασμού, απενεργοποιείται πλήρως ο πλάγιος κογχομετωπιαίος φλοιός, ο οποίος βρίσκεται πίσω από το αριστερό μάτι. Αυτή η περιοχή του εγκεφάλου ελέγχει τη συμπεριφορά μας και θεωρείται η «φωνή της λογικής μας». Σύμφωνα με μελέτη που δημοσιεύθηκε στην επιθεώρηση Journal of Neuroscience, ο εγκέφαλος τόσο του άντρα όσο και της γυναίκας συμπεριφέρεται σαν να βρίσκεται υπό την επήρεια ηρωίνης κατά τη σεξουαλική κορύφωση.

&nbsp;

&nbsp;