Σκέφτηκα  να μαγειρέψουμε ένα ωραίο όσπριο αυτή τη φορά…

Η θρεπτική αξία και η ωφελιμότητα των οσπρίων είναι πολύ γνωστή και δεν χρειάζεται να την επαναλάβουμε.

Ας ξεκινήσουμε λοιπόν το μαγείρεμα…

<strong>Θα χρειαστούμε ένα πακέτο ρεβίθια, ένα μικρό κρεμμυδάκι, λίγο λάδι, φασκόμηλο και ντομάτα φρέσκη.</strong>

<a href="http://www.donna.gr/wp-content/uploads/2015/08/revithia-xera.jpg" rel="attachment wp-att-11113"><img class="aligncenter size-full wp-image-11113" src="http://www.donna.gr/wp-content/uploads/2015/08/revithia-xera.jpg" alt="ΡΕΒΙΘΙΑ ΞΕΡΑ" width="500" height="338" /></a>

Μουλιάζουμε τα ρεβίθια απ το βράδυ και την επόμενη μέρα, τα βράζουμε με λίγο αλάτι και φασκόμηλο για τους δώσουμε άρωμα.

<strong>Τα αποφλοιωμένα ρεβίθια θέλουν πολύ λίγη ώρα στο βράσιμο και συνήθως αυτά χρησιμοποιούμε.</strong>

Όταν βράσουν, τα σουρώνουμε και κρατάμε το νεράκι τους.

Τα ρίχνουμε μέσα στο ταψάκι που θα τα ψήσουμε και ετοιμάζουμε την σάλτσα, που θα τα περιχύσουμε για να ψηθούν.

Τρίβουμε την ντομάτα στο μούλτι και ρίχνουμε μέσα λίγο αλάτι και πιπέρι.

Στο μούλτι επίσης, πολτοποιούμε το κρεμμύδι,  το προσθέτουμε στην ντομάτα και ανακατεύουμε.

Περιχύνουμε τα ρεβίθια με την σάλτσα ντομάτας, ρίχνουμε  πάνω από την σάλτσα τρία ποτήρια ζουμί από τα βρασμένα ρεβίθια, προσθέτουμε το λάδι, λίγα κλωναράκια από φασκόμηλο και τα βάζουμε στον φούρνο για ψήσιμο, για μια ώρα περίπου, πάνω κάτω στους 180 βαθμούς, αν είναι στον αέρα, αν όχι θέλουν λίγο παραπάνω.

Συνοδεύεται με μια ωραία χωριάτικη σαλάτα, ελιές, φρέσκο ψωμάκι και φυσικά, ένα κρασάκι της αρεσκείας σας.

&nbsp;

&nbsp;