Κόλπα με τα οποία μπορείτε να εξοικονομήσετε το χρόνο σας και την ενέργεια σας καθώς μπορεί να σας διευκολύνουν στη διαδικασία καθαριότητας του σπιτιού σας.

Πολλά από τα παρακάτω, μάλιστα, δεν αναφέρουν ισχυρά καθαριστικά, που κάποιες φορές είναι δυσάρεστα στην όσφρηση και μπορεί να προκαλέσουν αλλεργίες αλλά πιο φυσικούς τρόπους τους οποίους μπορούμε να δοκιμάσουμε.

-Τηγανίζετε ψάρια και το σπίτι θα μυρίσει ψαρίλα; Βράστε παράλληλα σε ένα μπρίκι λίγη κανέλα.

-Θέλετε απαλά και μαλακά ρούχα; Μία κουταλιά σόδα φαγητού μαζί με το απορρυπαντικό.

-Λεκές από κόκκινο κρασί στο χαλί; Ρίξτε λίγο ψιλό αλάτι.

-Για αστραφτερά τζάμια καθαρίστε τα με νερό που βράσατε μαζί με 2 φακελάκια τσάι.

-Το κιτρίνισμα στο ύφασμα από το σίδερο καθαρίζει με ένα πανάκι βουτηγμένο σε οξυζενέ.

-Αν σας πέσει περισσότερο ξίδι στο φαγητό, τοποθετήστε στην κατσαρόλα ένα ολόκληρο άβραστο αυγό για 15’.

-Θέλετε να γυαλίσετε το πάτωμα; Βάλτε στο νερό λίγη χλωρίνη, το χυμό από 2 λεμόνια, από 1 πορτοκάλι και λίγο ξίδι.

-Θέλετε τα σκεύη της κουζίνας να αστράφτουν; Ρίξτε 3 κουταλιές της σούπας λευκαντικό ρούχων και πλύνετε ως συνήθως.

-Η μούχλα από το σπίτι ή τα ρούχα βγαίνει με χυμό λεμονιού.

-Αν ο νεροχύτης σας έχει άσχημες μυρωδιές ρίξτε μία φορά το μήνα βραστό νερό με 1 φλιτζάνι του καφέ αλάτι.

&nbsp;