Είσαι στη παραλία με το σύντροφό σου και απολαμβάνεις τις καλοκαιρινές σου διακοπές. Νιώθεις πιο χαλαρή και κάνεις διάφορα πράγματα που σε εκφράζουν. Έχεις σκεφτεί όμως αν αυτά που κάνεις αρέσουν και στον άνδρα που έχεις δίπλα σου στη ξαπλώστρα; Διάβασε πιο κάτω 5 γυναικείες συνήθειες που κάνουμε εμείς οι γυναίκες στη παραλία που μισούν οι άνδρες.

&nbsp;
<ol>
	<li><strong> Το μακιγιάζ… παραλίας:</strong> είναι δυνατόν να σκας στην παραλία βαμμένες; Προσοχή, δεν εννοούμε το make up το οποίο περιέχει και αντηλιακό, αλλά όλα τα άλλα παντελώς άχρηστα πράγματα για την παραλία: μάσκαρα, μολύβι, κραγιόν, ρουζ. Όση ανασφάλεια κι αν νιώθεις για το δέρμα σου, πίστεψέ μας ότι αν εμφανιστείς στην πλαζ με ολοκληρωμένο μακιγιάζ, αφενός θα γελούν μέχρι και οι πέτρες, και αφετέρου κανένας άντρας δεν πρόκειται να εκτιμήσει τον κόπο που έκανες για να έχεις αυτό το… ωραίο κατά τη γνώμη σου αποτέλεσμα! Η συμβουλή μας είναι, αν αισθάνεσαι ανασφάλεια, μπορείς στα πρώτα μπάνια να βάλεις μία ωραιότατη αντηλιακή κρέμα με λίγο χρώμα, και αφού σε κάψει λίγο ο ήλιος, τα μαγουλάκια σου θα πάρουν ένα ωραιότατο ροδαλό χρωματάκι που είναι πολύ πιο όμορφο και σέξι από οποιοδήποτε ρουζ! Εδώ οι άντρες σιχαίνονται το μακιγιάζ γενικότερα, πώς περιμένεις να το εκτιμήσουν στην παραλία;</li>
</ol>
&nbsp;
<ol start="2">
	<li><strong> Κουπ κομμωτηρίου:</strong>Μπορεί την προηγούμενη μέρα να έφτιαξες τα μαλλάκια σου από χέρι επαγγελματία, αλλά δεν υπάρχει κανένας απολύτως λόγος αν θέλεις να διατηρήσεις το χτένισμά σου λίγες μέρες ακόμα, να πας στην παραλία! Κάθισε σπιτάκι σου με κλιματισμό και ούτε γάτα ούτε ζημιά. Το να σκάσεις μύτη με μπούκλα κάγκελο ή περίτεχνο σινιόν είναι αστείο και εκτός τόπου και χρόνου, άσε που με τον ιδρώτα και το αλατόνερο θα καταλήξεις να έχεις στην κεφαλή σου μία… ωραιότατη αηδία! Το μυστικό βρίσκεται στο λαστιχάκι! Ένα απλό κοτσάκι και είσαι έτοιμη. Λέμε ένα όχι στις γυναίκες που εμφανίζονται στην παραλία σαν την Ρένα Βλαχοπούλου ή την Αλίκη Βουγιουκλάκη! Σε ταινία πάντα…</li>
</ol>
&nbsp;
<ol start="3">
	<li><strong> Σαγιονάρες με… τακούνι:</strong>Ναι είσαι κοντούλα. Ναι νιώθεις ανασφάλεια με φλατ παπούτσι, αλλά ποιος ακριβώς είναι ο λόγος που εμφανίζεσαι με τη γνωστή παλιακή σαγιονάρα με τακούνι; Το εν λόγω υπόδημα, εκτός του ότι δεν αρέσει σε κανέναν, είναι κακόγουστο και φυσικά δεν κολακεύει κανένα απολύτως πόδι! Το ότι μπορεί να βλέπεις σε φωτογραφίσεις, τις διάσημες κυρίες με την τακούνα, είναι ειδική περίπτωση και είναι μέσα στο concept. Βρες την πιο απλή σαγιονάρα που υπάρχει, χωρίς καμία ανύψωση και πίστεψέ μας θα είσαι τέλεια! Άσε που δεν κινδυνεύεις και πολλαπλές τούμπες!</li>
</ol>
&nbsp;
<ol start="4">
	<li><strong> Μαγιό… στρινγκ:</strong>Όσο ωραία οπίσθια κι αν έχεις, όσο κορμάρα και αν είσαι, το στρινγκ μαγιό είναι απαγορευτικό! Αφενός δεν κολακεύει καμία γυναίκα και αφετέρου είναι κακόγουστο. Το αν έχεις ωραίο σώμα ή όχι, είναι πασιφανές ακόμα και με λίγο ύφασμα παραπάνω. Ευτυχώς η μόδα τα τελευταία χρόνια, με τα μπραζίλ μαγιό και γενικότερα τα βρακάκια 3/4 βοηθάει όλες που σιχαίνονται αυτά που θυμίζουν την βράκα της γιαγιάς και κρεμάνε μόλις πάρουν λίγο νερό! Εφόσον λοιπόν η αγορά έχει κατακλυστεί με τα συγκεκριμένα σχέδια, τα οποία είναι και οικονομικά, καλό θα ήταν να μην σε ξαναδούμε με κάτι τέτοιο. Ρώτα και όσα αγόρια θέλεις, και θα εκπλαγείς από τις απαντήσεις τους!</li>
</ol>
&nbsp;
<ol start="5">
	<li><strong> Ακατάπαυστες… φωτογραφίες:</strong>Και μία πόζα στην ακρογιαλιά και μία να τρως παγωτό και μία με το σφηνάκι τεκίλα και μία αυθόρμητη την ώρα που βγαίνεις ως άλλη αναδυόμενη από το μακροβούτι σου! Μα είσαι σοβαρή; Αν ήθελες να κάνεις φωτογράφιση, έπρεπε να κουβαληθείς μέχρι την παραλία και να χαλάς και βενζίνη; Εκτός του ότι φαίνεσαι το λιγότερο γελοία, εδώ σου χρειάζεται ένα πιτσιρίκι να σε καταβρέξει, τραβάς την προσοχή ολόκληρης της… ακτής και όχι για καλό λόγο! Θέλεις να φωτογραφηθείς; Πηγαίνετε κάπου ερημικά! Και τελοσπάντων γιατί να θέλεις να φωτογραφηθείς; Μοντέλο είσαι; Αυτά τα Instagram έχουν καταστρέψει πολύ κόσμο τελικά!</li>
</ol>
&nbsp;

&nbsp;

&nbsp;