Νονούλες όλου του κόσμου ενωθείτε και σα νονά κι εγώ που υπερλατρεύει το βαφτισιμιό της μάζεψα 5 λόγους που μας κάνουν ξεχωριστές και σημαντικές στη ζωή κάθε παιδιού! Βαφτιστήρια διαβάστε προσεκτικά!

<strong>1. Η νονά είναι μία και μοναδική!</strong>

Είναι μία, δεν αλλάζει και είναι η πνευματική μητέρα! Η σχέση της νονάς με το βαφτιστήρι της κρατάει μία ζωή και έχουν ένα δέσιμο μοναδικό.

<strong>2. Είναι ένα από τα άτομα που σας ξέρουν από όταν γεννηθήκατε</strong>

Πολύ πιθανόν οι γονείς σας να είχαν αποφασίσει ποιος θα σας βαφτίσει πριν καν ακόμα γεννηθείτε! Η νονά σας είναι από τα λίγα άτομα που δεν είναι συγγενείς σας και σας ξέρει κυριολεκτικά όλη σας τη ζωή!
<div></div>
<strong>3. Είναι δίπλα σας όλες τις σημαντικές σας στιγμές</strong>

Στα γενέθλια, στις σχολικές γιορτές, στις ορκωμοσίες και σε κάθε άλλη σημαντική στιγμή της ζωής σας, η νονά σας ήταν εκεί και σας έδειχνε την αγάπη της!

<strong>4. Είναι από τους πιο στενούς φίλους των γονιών σας</strong>

Κατά πάσα πιθανότητα η φιλία της νονάς σας με τους γονείς σας κρατάει πολλά χρόνια και μόνο για αυτό είναι από τα άτομα που αξίζουν την εκτίμησή σας!

<strong>5. Την έχετε συνδέσει με τις πιο όμορφες παιδικές αναμνήσεις!</strong>

Δώρα, γιορτές, κεράσματα, βόλτες είναι μόνο μερικά από τα πράγματα που σας έρχονται στο μυαλό όταν σκέφτεστε τη νονά σας! Και όχι άδικα!