Σε συντριπτικό ποσοστό (έρευνες το τοποθετούν στο 70%), οι άνθρωποι που κάνουν καθιστική ζωή και ασκούν "δουλειά γραφείου", κάποια στιγμή στη ζωή τους θα εμφανίσουν ενοχλήσεις στον αυχένα και στις σχετικές μ' αυτόν περιοχές.

Η ένταση και το είδος των ενοχλήσεων ποικίλει, ανάλογα με την προέλευση της ενόχλησης αλλά και την σοβαρότητα της κατάστασης.

Το<b> αυχενικό σύνδρομο</b> δεν είναι μια συγκεκριμένη πάθηση αλλά αφορά μια ολόκληρη κατηγορία ενοχλήσεων γύρω από τον αυχένα. Το αυχενικό σύνδρομο αφορά συμπτώματα της περιοχής του αυχένα και των ώμων, της ωμοπλάτης και του άνω κορμού.

Συνήθως εκδηλώνεται με πόνο στον αυχένα, κεφαλαλγίες, πόνους στον ώμο, στο βραχίονα ή και στο χέρι, δυσκολία στην κίνηση του αυχένα.

Επίσης συχνή είναι η εμφάνιση περιορισμένων αντανακλαστικών στα άνω και στα κάτω άκρα αλλά και τα λεγόμενα "μουδιάσματα".

<span style="text-decoration: underline;"><strong>Αίτια</strong></span>
Τα αίτια που μπορούν να προκαλέσουν αυχενικό σύνδρομο συνήθως είναι:
<ul>
	<li>Κακή στάση του σώματος, ψύξη κλπ. που μπορούν να προκαλέσουν σπασμούς στους μυς της περιοχής του αυχένα</li>
	<li>Μεσοσπονδύλια κήλη - δισκοπάθεια</li>
	<li>Αρθρίτιδα των αυχενικών σπονδύλων</li>
	<li>Δισκοπάθειες των αυχενικών μεσοσπονδυλίων δίσκων</li>
</ul>
<span style="text-decoration: underline;"><strong>Αντιμετώπιση</strong></span>
<ul>
	<li><strong>Παυσίπονα:</strong> Στα αρχικά στάδια η θεραπεία μπορεί να είναι πολύ απλή. Προκρίνεται η χορήγηση παυσίπονων (παρακεταμόλη), αντιφλεγμονώδων και μυοχαλαρωτικών φαρμάκων.</li>
	<li><strong>Εναλλακτικές πρακτικές:</strong> Επίσης, όπως έχουμε ήδη αναφέρει <a title="Καταπολεμήστε το αυχενικό με 3 απλές φυσικές συνταγές" href="http://www.donna.gr/2447/katapolemiste-to-afcheniko-me-3-aples-fisikes-sintages/" target="_blank">εδώ</a>, σε ήπιες περιπτώσεις μπορούν να χρησιμοποιηθούν εναλλακτικές πρακτικές ανακούφισης.</li>
	<li><strong>Κολάρο: </strong>Σε οξεία φάση, συνίσταται η τοποθέτηση μαλακού αυχενικού κολάρου. Η χρήση του κολάρου , όμως δεν πρέπει να γίνεται για μεγάλα χρονικά διαστήματα.</li>
	<li><strong>Θερμά επιθέματα:</strong> Σε περιπτώσεις οξύ πόνου, θετικά αποτελέσματα έχουν και τα θερμά επιθέματα.</li>
	<li><strong>Κινησιοθεραπεία: </strong>Μια καλή πρακτική για την επαναφορά του αυχένα και τη διατήρηση των μυών σε καλή κατάσταση είναι η κινητοποίηση του. Ιδιαίτερα, μετά την πρώτη υποχώρηση των συμπτωμάτων, θα πρέπει να γίνονται ειδικές ασκήσεις/φυσιοθεραπείες προκειμένου να "ξεμπλοκάρει" ο αυχένας.</li>
</ul>
<span style="text-decoration: underline;"><strong>Θεραπεία</strong></span>
Σε περίπτωση που θέλουμε να αντιμετωπίσουμε μακροπρόθεσμα το αυχενικό σύνδρομο, υπάρχουν διάφορες θεραπείες.
<ul>
	<li><strong>Φυσιοθεραπείες: Ρεύματα ηλεκτροθεραπείας και τα διακοπτόμενα μαγνητικά πεδία,</strong> έχει διαπιστωθεί ότι καταπραΰνουν τον πόνο.</li>
	<li><strong>Βελονισμός:</strong> Ο βελονισμός ως εναλλακτική θεραπεία, έχει αναδείξει αρκετά ικανοποιητικά αποτελέσματα, σύμφωνα με τους επιστήμονες.</li>
	<li><strong>Χειρουργική επέμβαση:</strong> Στις περιπτώσεις όπου δεν μπορεί να αντιμετωπιστεί η κατάσταση με φάρμακα και φυσιοθεραπείες και τα συμπτώματα επιμένουν για μήνες, μπορεί να χρειαστεί χειρουργική επέμβαση.</li>
</ul>
&nbsp;