Το χαμομήλι θεωρείται ως ένα από τα πιο κυριότερα φαρμακευτικά βότανα με ευρύτατο φάσμα χρήσεων. Αντισηπτικό, αντιφλεγμονώδες χαλαρωτικό και τονωτικό. Βοηθά στις κράμπες και μειώνει τον πόνο  της περιόδου. Το τσάι από χαμομήλι έχει επίσης αντιπηκτικές ιδιότητες καθώς μειώνει τη συγκόλληση των αιμοπεταλίων.

Παράλληλα, είναι ένα εξαιρετικό συστατικό καλλυντικών, καθώς χρησιμοποιείται για τις ευεργετικές απαλυντικές και καταπραϋντικές ιδιότητές του στο δέρμα, κυρίως δε σε προϊόντα καθαρισμού, ντεμακιγιάζ, αλλά και ενυδάτωσης.

Σύμφωνα με νέα έρευνα φαίνεται πως το χαμομήλι είναι και ένα από τα μυστικά της <strong>μακροζωίας</strong>. Η μελέτη αποκαλύπτει πως το αφέψημα μπορεί να μειώσει κατά 29% τον κίνδυνο πρόωρου θανάτου. Αυτό  ισχύει περισσότερο για τις γυναίκες και λιγότερο για τους άνδρες. Οι ερευνητές προς το παρόν δεν μπορούν να διαπιστώσουν γιατί το χαμομήλι δρα τόσο ευεργετικά στον γυναικείο οργανισμό.

&nbsp;