<h4>Σύνδρομο Πολυκυστικών Ωοθηκών</h4>
Είναι μια συχνή πάθηση που επηρεάζει τη φυσιολογική λειτουργία των ωοθηκών.

Τα 3 κυριότερα χαρακτηριστικά της είναι,

1. Κύστεις που εμφανίζονται στις ωοθήκες

2. Οι ωοθήκες δεν απελευθερώνουν ωάρια

3. Αυξημένες ποσότητες ανδρικών ορμονών, ανδρογόνων


<b>Συμπτώματα</b>

Συνήθως γίνονται εμφανή προς το τέλος της εφηβείας και είναι

• Ακανόνιστη ή καθόλου περίοδος

• Ανάπτυξη αυξημένης τριχοφυΐας συνήθως στο πρόσωπο, στο στήθος, στα οπίσθια, ή στο κατώτερο μέρος της πλάτης

• Αύξηση βάρους

• Ακμή, λιπαρότητα δέρματος

• Λέπτυνση τριχών κεφαλής και τριχόπτωση

• Υπογονιμότητα

Αργότερα μπορεί να συνοδεύεται με τύπου 2 Σακχαρώδη Διαβήτη και ψηλή χοληστερίνη.


<b>Αιτιολογία</b>

Δεν έχει βρεθεί, αλλά συνήθως υπάρχει οικογενειακή προδιάθεση. Αρκετές μελέτες δείχνουν πως η ινσουλίνη παίζει σημαντικό ρόλο στην εμφάνιση του συνδρόμου όπου συνήθως ανευρίσκεται σε ψηλά επίπεδα. Η ινσουλίνη είναι η ορμόνη που ελέγχει τα επίπεδα του σακχάρου στο αίμα. Πολλές γυναίκες με το ΣΠΩ ,έχουν μεγάλη ποσότητα ινσουλίνης στο αίμα τους , η οποία αυξάνει την παραγωγή και τη δραστηριότητα των ανδρικών ορμονών όπως είναι η τεστοστερόνη. Η ποσότητα της ινσουλίνης αυξάνει ανάλογα με το πόσο υπέρβαρη είναι μια γυναίκα.


<b>Θεραπεία</b>

Η απώλεια βάρους, αν η γυναίκα είναι υπέρβαρη, σε συνδυασμό με υγιεινή διατροφή και συχνή άσκηση είναι αλλαγές που μπορούν να βελτιώσουν την αντίσταση στην ινσουλίνη, με πολλά θετικά και επιθυμητά αποτελέσματα.

Η τριχοφυΐα, η ακανόνιστη περίοδος και η υπογονιμότητα μπορούν να θεραπευτούν με φαρμακευτική αγωγή.

Αν η φαρμακευτική θεραπεία για την υπογονιμότητα δεν φέρει τα επιθυμητά αποτελέσματα, τότε η γυναίκα μπορεί να υποβληθεί σε μια απλή επέμβαση, σε λαπαροσκοπικό τρυπανισμό των ωοθηκών κατά την οποία καταστρέφεται ο ιστός που παράγει τις ανδρικές ορμόνες.

<strong>Γιώργος Γεωργίου, MD</strong>
<strong>Γυναικολόγος - Μαιευτήρας</strong>
<a href="http://www.georgiougynecology.com/" target="_blank">http://www.georgiougynecology.com/</a>

<span class="_5yl5" data-reactid=".28.$mid=11430326056978=2705ac825a505df1b42.2:0.0.0.0.0"><span data-reactid=".28.$mid=11430326056978=2705ac825a505df1b42.2:0.0.0.0.0.0"><a href="mailto:georgios.georgiou@ledraclinic.com" target="_blank">georgios.georgiou@ledraclinic.com</a></span></span>

&nbsp;