Σε μια κατσαρόλα με αλατισμένο νερό, βράζετε τις πέννες για 7-8 λεπτά και όταν είναι έτοιμες, σουρώνετε και τις κρυώνετε με άφθονο, τρεχούμενο νερό.
Καθαρίζετε και πλένετε καλά όλα τα λαχανικά. Σε ένα ξύλο κοπής, κόβετε με ένα κοφτερό μαχαίρι τα τοματίνια στα τέσσερα, τις πιπεριές σε κυβάκια,το φρέσκο κρεμμυδάκι ψιλοκομμένο και το κολοκυθάκι σε μικρά κυβάκια. Τοποθετείτε όλα τα λαχανικά σε ένα μεγάλο μπολ και προσθέτετε και τις πέννες
Σε ένα μικρό μίξερ, χτυπάτε το τυρί κρέμα με το ζωμό λαχανικών και το ελαιόλαδο και το προσθέτετε στο μπολ.Ανακατεύετε όλα τα υλικά πολύ καλά, προσθέτοντας αλάτι και φρεσκοτριμμένο πιπέρι και τελευταία στιγμή προσθέτετε το βασιλικό.
Σερβίρετε τη σαλάτα ζυμαρικών σε μικρά, ατομικά μπολ.