<strong>Υλικά για 2 μερίδες</strong>
<ul>
	<li>6-8 καραβίδες</li>
	<li>2 μικρές ώριμες ντομάτες</li>
	<li>1 κρεμμύδι</li>
	<li>2 σκελίδες σκόρδο</li>
	<li>1 μικρό πεπεροντσίνο ή 1/2 καυτερή πιπεριά χωρίς τους σπόρους</li>
	<li>1 ματσάκι μάραθο</li>
	<li>1 κουταλάκια του γλυκού πελτέ ντομάτας</li>
	<li>2 κουταλάκια του γλυκού αλάτι</li>
	<li>1/2 κουταλάκι του γλυκού πιπέρι ή πάπρικα</li>
	<li>λίγο ελαιόλαδο</li>
	<li>250-300 γραμμάρια μακαρόνια Νο 10.</li>
</ul>
<strong>Παρασκευή</strong>

Ψιλοκόβουμε τις ντομάτες, την πιπεριά και το μισό και παραπάνω μάραθο.

Πολτοποιούμε ή ψιλοκόβουμε καλά το κρεμμύδι και το σκόρδο

<em>tip: Στο σκόρδο αφαιρώντας την φύτρα από το κέντρο του αποδυναμώνουμε την αψάδα και το έντονο άρωμα κρατώντας την γεύση, ομοίως στη καυτερή πιπεριά αφαιρούμε τους σπόρους</em>

&nbsp;

Ξεπλένουμε καλά τις καραβίδες.

Βάζουμε μια χαμηλή κατσαρόλα στο μάτι να ζεσταθεί καλά.

Προσθέτουμε το ελαιόλαδο και όταν ζεσταθεί τον πελτέ για 1-2 λεπτά τσιγαρίζοντας και προσέχοντας να μην αρπάξει

<em>tip: Όταν δεν τσιγαρίζουμε τον πελτέ ντομάτας, συνήθως, προσθέτουμε λίγη ζάχαρη, αν όμως τον τσιγαρίσουμε αποφεύγουμε τις θερμίδες της ζάχαρης.</em>

&nbsp;

Συνεχίζουμε προσθέτοντας όλα τα υπόλοιπα υλικά μαζί εκτός από τα μακαρόνια. Τσιγαρίζουμε τα υλικά για 8-10 λεπτά σε μέτρια φωτιά. Αν προτιμούμε πιο βαριά και γεμάτη γεύση προσθέτουμε ένα σφηνάκι ούζο και το αφήνουμε να εξατμιστεί εντελώς συνεχίζοντας το μαγείρεμα με ανοιχτό πάντα καπάκι για 2-3 λεπτά

<em>tip: Σε αυτό το στάδιο πριν προσθέσουμε το νερό, η σάλτσα πρέπει να είναι λίγο αλμυρή. </em>

&nbsp;

Μόλις γίνουν οι καραβίδες στην ίδια κατσαρόλα, προσθέτουμε 1 1/2 λίτρο νερό και αφήνουμε να βράσει για 10 λεπτά περίπου μέχρι να δέσει η σάλτσα.

<em>tip: Δεν ξεχνάμε ποτέ να δοκιμάζουμε και να συμπληρώνουμε με ότι χρειαστεί κατά τη γνώμη μας!</em>

&nbsp;

Στο τέλος προσθέτουμε τα μακαρόνια και τα βράζουμε με βάση τις οδηγίες

<em>tip:  Το βράσιμο “αλ τέντε” σέβεται τις πρώτες ύλες και έχει ως αποτέλεσμα να είναι τα μακαρόνια ευκολότερα στην χώνεψη. </em>

&nbsp;

Σερβίρουμε σε μια πιατέλα και μετά από 3-4 λεπτά όταν θα έχουν απορροφήσει αρκετή από την σάλτσα τα μακαρόνια προσθέτουμε τον υπόλοιπο ψιλοκομμένο μάραθο και απολαμβάνουμε! (- Το τυρί δεν προτείνεται σε αυτό το πιάτο αλλά είναι θέμα γούστου).

<em>- Κρασί για την περίσταση προτείνουμε ένα ανάλαφρο Cianti ή ένα Αθήρι.</em>