Η αλήθεια είναι ότι σε ενδιαφέρει κάποιος τον τελευταίο καιρό και είτε είχες πρόσφατη επαφή είτε έχεις καιρό να κάνεις σχέση αναρωτιέσαι πως θα αντιδράσει ο άμεσα ενδιαφερόμενος μόλις έρθει σε επαφή με το… γυμνό σου μυστικό!

Οι επιλογές που κυκλοφορούν εκεί έξω είναι πολλές, και η αγορά έχει φροντίσει να καλύψει κάθε πιθανή ανάγκη. Από σχέδια (βλέπε αστέρι, καρδιά) μέχρι στρας και κοσμήματα, μπορείς να στολίσεις την ‘περιοχή’ όπως επιθυμείς. Για να μην καταλήξεις όμως σαν τη Samantha στο SATC (θυμήσου όταν αποφάσισε να βάψει το τριχωτό των γεννητικών της οργάνων), και τρομάξεις τον σύντροφό σου, έχουμε μερικές συμβουλές να σου δώσουμε.

<strong>Καθαριότητα: </strong>Το στιλ που θα υιοθετήσεις έρχεται δεύτερο, αφού η καθημερινή φροντίδα και η υγιεινή είναι αυτό που θα εκτιμήσει ο σύντροφός σου. Μιας και η περιοχή είναι ιδιαίτερη, το καθημερινό πλύσιμο με νερό και ειδικό σαπούνι θα σε απαλλάξει από δυσάρεστες οσμές.

<strong>Trimming:</strong> Πολλοί είναι οι άντρες που δεν ενοχλούνται στην ιδέα της τρίχας, αρκεί να είναι μαζεμένη. Το τακτικό trimming θα σε βοηθήσει να περιορίσεις τις άτακτες τρίχες, διατηρώντας το πρωτόγονο look.

<strong>Brazilian:</strong> Σε αντίθεση με τους άντρες που έλκονται από το πρωτόγονο look, υπάρχουν κι αυτοί που δεν μπορούν να αντισταθούν σε ένα sexy Brazilian. Θα σου προτείναμε να αποφύγεις τα σχέδια και να μείνεις σταθερή στην κλασική επιλογή, μιας και κανένας άντρας δεν ενθουσιάζεται με τις υπερβολές – εκτός κι αν θέλεις να του κάνεις μία ιδιαίτερη έκπληξη.

<strong>Laser: </strong>Πλέον το κόστος των θεραπειών σε ένα δερματολόγο είναι προσβάσιμο οπότε μπορείς να ακολουθήσεις και αυτή τη λύση μια και θα ξεμπερδέψεις μια για πάντα και η περιοχή σου θα είναι απαλή σαν μωρού κάτι που φυσικά τρελαίνει τους άντρες

Λίγοι είναι οι άντρες που θέλουν οπωσδήποτε η σύντροφός τους να μην έχει ίχνος τρίχας. Όσο περίεργο κι αν σου φαίνεται, οι άντρες έλκονται από το φυσιολογικό, πάντα με την προϋπόθεση η περιοχή να είναι καθαρή και περιποιημένη. Πολλοί είναι μάλιστα αυτοί που δυσανασχετούν στη θέα μίας εντελώς άτριχης περιοχής. Φυσικά, η περιποίηση της κάτω περιοχής είναι κάτι που αφορά πρώτα εσένα, μιας και εσύ είσαι υπεύθυνη για το σώμα σου.