Σίγουρα το ξεσκόνισμα είναι μια από τις δουλειές που κανείς μας δεν αγαπάει ιδιαιτέρως. Επειδή κι εμείς δεν το αγαπάμε καθόλου, σας έχουμε ένα κολπάκι για να κρατήσετε μακριά τη σκόνη από το σπίτι σας για πολύ περισσότερο.

Το μυστικό βρίσκεται στο baby oil. Το μόνο που πρέπει να κάνετε είναι να ρίξετε αρκετή ποσότητα baby oil σε ένα βρεγμένο πανί ή σε ένα ξεσκονόπανο και να ξεσκονίσετε όπως κάνετε συνήθως. Το λάδι θα κρατήσει τη σκόνη μακριά από τα έπιπλά σας για πολύ περισσότερο. Επιπλέον θα τους δώσει και μία γυαλάδα μοναδική.

Ένας επιπλέον τρόπος για να κρατήσετε τη σκόνη μακριά από το σπίτι σας για περισσότερο είναι να «σφραγίσετε» το κάτω μέρος κάθε πόρτας του σπιτιού σας (μπαλκονόπορτες και εξώπορτα) με τέτοιο τρόπο ώστε να μην μπορεί να μπει η σκόνη μέσα στο σπίτι. Σίγουρα λίγη σκόνη θα μπαίνει κάθε φορά που θα ανοίγετε για να αερίζεται το σπίτι σας αλλά δεν θα είναι τόσο πολύ αν βάλετε ειδικά πανάκια στο κάτω μέρος της κάθε πόρτας για να καλύπτετε όλη την επιφάνεια από την οποία θα μπορούσε να μπει η σκόνη στο σπίτι.

Πηγή: spirossoulis.com