Κανένα σπίτι δεν μπορεί να είναι συνολικά απαραβίαστο στην απειλή των διαρρηκτών. Αλλά, οι προφυλάξεις κοινής λογικής μπορούν να μειώσουν σημαντικά τον κίνδυνο.

Και επειδή οι διαρρήξεις τους καλοκαιρινούς μήνες παρουσιάζουν έξαρση, καθώς πολλά σπίτια και διαμερίσματα παραμένουν κενά λόγω διακοπών των ιδιοκτητών τους ακολουθούν κάποια μέτρα προστασίας:

1. Όταν θα απουσιάσετε από το σπίτι, μην αφήνετε ενδείξεις που να προδίδουν την απουσία σας.

2. Ασφαλίστε όλες τις πόρτες, τα παράθυρα. και φωταγωγούς.

3. Θέστε σε λειτουργία το σύστημα συναγερμού και το κλειστό κύκλωμα τηλεόρασης, αν διαθέτετε.

4. Να μην αφήνετε τα κλειδιά πάνω στις κλειδαριές, ούτε ακόμη στην εσωτερική πλευρά της πόρτας.

5. Να μην αφήνετε εκτεθειμένα χρήματα, χρυσαφικά, σημαντικά έγγραφα ή άλλα τιμαλφή.

6. Να συνεργάζεστε με γείτονες της εμπιστοσύνης σας, για αλληλοεπιτήρηση των σπιτιών σας.

7. Μην αφήνετε μηνύματα στον τηλεφωνητή ότι απουσιάζετε…

8. Οι πύροι ασφαλείας στα παράθυρα και στα πατζούρια, ιδίως σε διαμερίσματα ισόγεια, προσφέρουν ασφάλεια.

&nbsp;

<b>Σε περίπτωση που γίνουμε θύματα διάρρηξης</b>

- Καταγγέλλουμε, στην αστυνομία την κλοπή, περιγράφοντας, με λεπτομέρειες, τον τρόπο εισόδου των διαρρηκτών, στο σπίτι μας και τα πράγματα, που μας αφαίρεσαν.

- Δεν αγγίζουμε τα αντικείμενα στους χώρους, που κινήθηκαν οι δράστες, μέχρι να έλθει η Σήμανση, ούτε τα διαρρηκτικά εργαλεία και αντικείμενα που, πιθανόν, εγκατέλειψαν οι δράστες.

- Ακολουθούμε, πιστά, τις οδηγίες, που θα μας δώσουν οι αξιωματικοί της Αστυνομίας, οι οποίοι θα αναλάβουν την υπόθεσή μας.

Καλές διακοπές και προσοχή στους ανεπιθύμητους επισκέπτες ….

&nbsp;