Μπορεί να τον βλέπεις  κάθε μέρα και να είστε συνέχεια μαζί, αλλά θέλεις όταν είστε χωριστά να του λείπεις όλη μέρα. Με διάφορους τρόπους μπορείς να τον κάνεις να σε σκέφτεται συνέχεια. Διάβασε παρακάτω 6 από αυτούς.

&nbsp;

<strong>Τρόπος 1ος </strong>

Το άρωμα σου παντού…Ναι είναι λίγο κατινίστικος τρόπος αλλά τι να κάνουμε στον έρωτα συχνά ο σκοπός αγιάζει τα μέσα. Άκου με λοιπόν προσεκτικά: Ψέκασε το άρωμα σου στην κρεβατοκάμαρά του, μαξιλάρια σεντόνια κλπ. Βαθμός δυσκολίας: αρκετά δύσκολο γιατί πρέπει να το κάνεις χωρίς να σε πάρει χαμπάρι. Κάντο την ώρα που κάνει μπάνιο. Ναι, το ξέρουμε το λυπάσαι το ολοκαίνουργιο άρωμά σου  αλλά ο έρωτας θέλει θυσίες…

&nbsp;

<strong>Τρόπος 2ος </strong>

Είναι γνωστό ότι ο έρωτας περνάει από το στομάχι. Τί καλύτερο λοιπόν αν γυρίσει πεινασμένος από τη δουλειά και βρει στο ψυγείο ένα ταπεράκι με λαχταριστά γεμιστά. Βαθμός δυσκολίας: πολύ δύσκολο. Ναι, είναι αλήθεια ότι δεν το “χεις με τη μαγειρική κι επιπλέον η μητέρα του είναι η τέλεια μαγείρισσα. Εντάξει επιτρέπουμε να κλέψεις λίγο και να τους πας τα γεμιστά της μητέρας σου ( να ξέρεις κάποια μέρα θα σε πάρει χαμπάρι). Εναλλακτικά μπορείς να του φτιάχνεις δελεαστικά σαντουιτσάκια για τη δουλειά…

&nbsp;

<strong>Τρόπος 3ος </strong>

Απέκτησε κοινωνική ζωή. Πώς περιμένεις να του λείψεις αν του έχεις γίνει κολλητσίδα; Βγαίνε συχνά με τους φίλους και τις φίλες σου αλλά μην αμελήσεις μετά την έξοδο να πας σπίτι του για ύπνο και συμπάθειες… Είναι σίγουρο ότι θα του λείπεις και θα σε περιμένει διακαώς. Βέβαια αν το παρατραβήξεις και του χτυπάς τα κουδούνια στις 5 το πρωί αυτός θα ροχαλίζει και δεν θα σου ανοίξει. Βαθμός δυσκολίας: πολύ εύκολο. Με τους φίλους μας περνάμε πάντα καλά κι επιπλέον στους δικούς σου έχεις λείψει…

&nbsp;

<strong>Τρόπος 4ος</strong>

Μην κοιμάσαι κάθε βράδυ μαζί του. Ναι, ωραίες οι αγκαλιές αλλά αντιστάσου στην επιθυμία για μερικά βράδια. Εγγυημένα θα στριφογυρίζει στο κρεβάτι και δεν θα μπορεί να κοιμηθεί χωρίς εσένα. Βαθμός δυσκολίας ¨μέτρια δύσκολο” εκτός κι αν είσαι παθολογική ζηλιάρα και τρως τα νύχια σου μήπως είναι με άλλη… Άλλωστε με τόσο άρωμα που θα “χεις λούσει το κρεβάτι του (εννοείται πως δεν παράλειψες τον 1ο τρόπο έτσι;) θα σε σκέφτεται συνέχεια. Ή επειδή το παράκανες με τόσο άρωμα θα πέσει σε κώμα…

&nbsp;

<strong>Τρόπος 5ος </strong>

Ναι, είναι πολύ κλασικός αλλά θα “χε γίνει κλασικός αν δεν έπιανε; Ξέχνα και καλά πράγματα σπίτι του. Μια πούδρα στο μπάνιο, ένα μπλουζάκι στην πολυθρόνα, ένα εσώρουχο κάτω από τα μαξιλάρια κλπ. Μην το παρακάνεις γιατί θα σε περάσει για τσαπατσούλα (και δεν είσαι ή είσαι αλλά δεν θέλουμε να το μάθει…). Εννοείται μην ξεχάσεις το κινητό σου και βρει τα ερωτικά μηνυματάκια που ανταλλάσσεις με τον πρώην σου. Ναι, είναι σίγουρο ότι θα το ψάξει, κανένας άντρας δεν είναι υπεράνω… Βαθμός δυσκολίας: πολύ εύκολο. Άλλωστε αν είσαι αφηρημένη δεν χρειάζεται καν προσπάθεια.

&nbsp;

<strong>Τρόπος 6ος</strong>

Κάνε ένα ταξίδι… Μ ένα σμπάρο δύο τρυγόνια: και θα του λείψεις αλλά και θα ανανεωθείς. Ναι, το ξέρουμε εσύ θα σκέφτεσαι όλη την ώρα πότε θα τον ξανασφίξεις στην αγκαλιά σου και θα τσεκάρεις όλη την ώρα αν είναι στο facebook και τι ποστάρει αλλά αυτός δεν το ξέρει. Εννοείται ότι οι φωτογραφίες που θα ποστάρεις θα είναι από μουσεία και άλλα αξιοθέατα κι ότι σε όλες τις φωτογραφίες θα είσαι κούκλα. Προσοχή: δεν θα πιάσει ο τρόπος αν ποστάρεις φώτο από μπαράκια με τα σέξι ιταλάκια που γνώρισες και στο τραπέζι σας τόνους μπύρες. Βαθμός δυσκολίας: πολύ δύσκολο. Εσύ δεν αντέχεις μια μέρα μακριά του πώς να αντέξεις τόσες μέρες.

&nbsp;

&nbsp;