<strong>Γράφει η Ευθυμία Αθανασιάδου</strong>

Όταν κάτι δεν τσουλάει παιδιά μην το πιέζετε και το τραβάτε από τα μαλλιά για να πετύχει. Ότι και να είναι αυτό. Από σχέση και γάμο μέχρι φιλία. Το μόνο που θα καταφέρετε είναι να νευριάζετε και κάθε τόσο να χαλάει η διάθεση σας. Αν πραγματικά αγαπάτε αυτόν τον άνθρωπο φερθείτε με ειλικρίνεια.

Δεν μπορείτε άλλο να καταπιέζετε τον εαυτό σας να είναι καλός και σωστός, την στιγμή που οι άλλοι δεν είναι, για αυτό κρατήστε αποστάσεις και ισορροπίες. Θα δείτε ότι σίγουρα θα σας φύγουν τα αρνητικά συναισθήματα κι έτσι θα γίνει η ζωή σας πιο εύκολη.

Όταν κάποιος δεν βρίσκεται σε άμεση επαφή με σας, η αλήθεια είναι ότι δεν είναι εύκολο να σας αγγίξει. Θα δείτε πως όταν περάσει ο καιρός, τα αρνητικά συναισθήματα συρρικνώνονται, ξεχνάμε τις άσχημες στιγμές και η ηρεμία επανέρχεται. Το κυριότερο όμως είναι ότι θα πάψετε να ασχολείστε με πράγματα που σας υποτιμούν και θα έχετε χρόνο για πιο δημιουργικά ενδιαφέροντα.