Όλες οι γυναίκες ονειρευόμαστε μακριά μαλλιά και ο λόγος που δεν τα έχουμε είναι είτε γιατί αφυδατώνονται από το styling και τις συχνές βαφές, είτε γιατί το μετανιώσαμε μετά από μία άσχημη ψυχολογική κατάσταση και τα κόψαμε σε καρέ με μια ψαλιδιά!

Αν ακολουθήσετε τις παρακάτω συμβουλές θα βοηθήσετε τα μαλλιά σας να μακρύνουν πιο γρήγορα αλλά παράλληλα θα τα κρατήσετε ενυδατωμένα.

<b>Σωστό λούσιμο</b>
<div>Θυμηθείτε κάθε φορά που λούζεστε, να κάνετε μασάζ με τα δάχτυλα σας σε όλο το κεφάλι. Θα ενεργοποιήσετε έτσι το σαμπουάν και παράλληλα θα βοηθήσετε την αναζωογόνηση κα τη σωστή αιμάτωση του τριχωτού. Προσπαθήστε να τελειώνετε το λούσιμο κάθε φορά με κρύο νερό.</div>
<div></div>
<div><b>Μην ξεχνάτε τη μάσκα </b></div>
<div>Αυτό που προτείνουν οι ειδικοί είναι να εφαρμόσετε μετά από το μία μάσκα πλούσια σε ενυδατικά στοιχεία.</div>
<div></div>
<div><b>Φυσικό στέγνωμα</b></div>
<div>Εάν θέλετε να αποκτήσετε μακριά υγιή μαλλιά, τότε πρέπει να τα αφήνετε κάποιες φορές να στεγνώνουν με φυσικό τρόπο. Αφήστε τα μαλλιά σας να στεγνώσουν με φυσικό τρόπο, να «αποτοξινωθούν» από την ταλαιπωρία του καθημερινού styling.</div>
<div></div>
<div><b>Χτενίστε σωστά τα μαλλιά σας </b></div>
<div>Είναι σημαντικό να οδηγήσετε τη φυσική λιπαρότητα των μαλλιών σας στις άκρες, για να μη μένουν κι αυτές παραπονεμένες και μετά σπάνε. Πως θα γίνει αυτό; Βουρτσίζοντας τα μαλλιά σας από τη ρίζα προς την άκρη, φέρνοντας το κεφάλι προς τα κάτω. Με αυτό τον τρόπο βοηθάτε τη σωστή κυκλοφορία του αίματος σε όλο το τριχωτό της κεφαλής σας.</div>
<div></div>
<div><b>Χαλαρό πιάσιμο των μαλλιών</b></div>
<div>Αφήστε τα ελεύθερα ή πιάστε τα χαλαρά, ώστε να μη σπάσουν σε διάφορα σημεία και σχηματιστεί ψαλίδα που δεν σας επιτρέπει να αποκτήσετε μήκος.  Μάλιστα έχουν βγει πολλά λαστιχάκια για τα μαλλιά καινούργιας "τεχνολογίας" που είναι ειδικά σχεδιασμένα να μην σπάνε την τρίχα. Θα τα βρείτε στα κομμωτήρια και σε διάφορα μαγαζιά με καλλυντικά.</div>
<div></div>
<div><b>Κλείστε ραντεβού με το κομμωτήριο</b></div>
<div>Επειδή θέλετε να έχετε μακριά μαλλιά δε σημαίνει ότι πρέπει να ξεχάσετε τα ραντεβού σας με το κομμωτήριο. Ίσα-ίσα. Αν αφήσετε τα μαλλιά σας, σε λίγο θα θυμίζουν σκούπα και θα χρειάζονται περισσότερο κούρεμα από ό,τι πριν.Αυτός σημαίνει πως πρέπει να κλείνετε ραντεβού κάθε 2 μήνες για να καθαρίζετε τις άκρες σας και να κρατάτε τις άκρες σας γερές.</div>
<div></div>
<div><strong>Σατέν μαξιλάρια</strong></div>
<div>Επενδύστε σε ένα σατέν μαξιλάρι. Με αυτό τον τρόπο το βράδυ που κοιμάστε τα μαλλιά σας θα γλιστράνε, αντί να μπερδεύονται μεταξύ τους και να σπάνε. Επιπλέον με τα σατέν μαξιλάρια αποφεύγετε και το φριζάρισμα.</div>