Γνώρισες πρόσφατα έναν καινούργιο άνδρα στη ζωή σου. Έχεις βγει μαζί του ραντεβού και θέλεις κάτι παραπάνω από εκείνον. Δεν χρειάζεται να δείξεις πόσο πολύ το θέλεις αυτό γιατί οι άνδρες δεν αντέχουν καθόλου τη πίεση σε διάφορα θέματα, πόσο μάλλον στο τομέα σχέση. Χειρίσου το θέμα με ηρεμία και χωρίς άγχος. Μάθε διαβάζοντας πιο κάτω ποια γυναικεία πράγματα ξενερώνουν τους άνδρες και μπορούν να τον διώξουν από εσένα.

&nbsp;
<ol>
	<li><strong> To κυνήγι της δέσμευσης:</strong>Το καταλαβαίνουμε ότι από τότε που ήσουν πιτσιρίκα το μεγαλύτερο όνειρό σου ήταν να βρεις το αγόρι των ονείρων σου και να κάνεις μία όμορφη και ευτυχισμένη οικογένεια, αλλά βάλε καλά στο μυαλό σου ότι δεν χρειάζεται πανικός και κυρίως σπασμωδικές κινήσεις. Μπορεί να έχεις περάσει τα 30 και μπορεί η μαμά σου, να σε ζαλίζει καθημερινά για το πότε θα την κάνεις γιαγιά, αλλά αυτός δεν είναι λόγος να γίνεσαι στενός κορσές σε έναν ανυποψίαστο χριστιανό που απλά ήθελε να πιει ένα ποτό μαζί σου και να σε γνωρίσει λίγο καλύτερα. Με λίγα λόγια εννοούμε, ότι το ότι βγήκες 3 ραντεβού δεν σημαίνει ότι έχεις και σχέση γιατί πολύ απλά η δεκαετία του ’60 έχει περάσει προ πολλού. Το θέμα θέλει ηρεμία και κυρίως όχι άγχος και πίεση. Ο άντρας άλλωστε μόλις μυριστεί την πίεση πανικοβάλλεται και την κάνει με ελαφρά πηδηματάκια. Όλα στην ώρα τους…</li>
</ol>
&nbsp;
<ol start="2">
	<li><strong> Το δίωρο της προετοιμασίας:</strong>Αν κάτι εκνευρίζει ακόμα περισσότερο έναν άντρα από τις απελπισμένες, είναι οι… αργοπορημένες! Αφού ξέρεις καλά, ότι για να ετοιμαστείς για ένα  απλό ποτό, και όχι για δεξίωση γιατί εκεί πάμε σε άλλα επίπεδα, θέλεις τουλάχιστον ένα δίωρο, γιατί λοιπόν δεν αρχίζεις το ρεκτιφιέ σου λίγο νωρίτερα; Είναι απολύτως ανθρώπινο και κατανοητό, ειδικά όταν εμπλέκονται συγκοινωνίες και κίνηση στους δρόμους, κάποιος να καθυστερεί, αλλά όταν εκείνος είναι κάτω από το σπίτι σου ένα μισάωρο κι εσύ απλά χαζεύεις, έχει άδικο αν μετά σε βρίσει; Μπορεί αρχικά, να είναι χαριτωμένο και ζουζουνιάρικο να καθυστερείς αλλά έπειτα από λίγο καιρό απλά θα του σπας τα νεύρα, γιατί πίστεψέ μας, δεν υπάρχει τίποτα χειρότερο από το να περιμένεις!</li>
</ol>
&nbsp;
<ol start="3">
	<li><strong> Η γκρίνια (φυσικά):</strong>Οι άντρες από τη φύση τους δεν είναι γκρινιάρηδες, εκτός φυσικά από εξαιρέσεις. Είναι γενικότερα πιο χαλαροί και ήρεμοι, κάτι που αν μας ρωτάς είναι απλά υπέροχο! Όταν λοιπόν σε έναν ήρεμο άνθρωπο, μία γυναίκα ξεκινάει τη γνωστή ακατάπαυστη γκρίνια για τα πάντα, εκτός του ότι δεν έχουν χειρότερο, είναι ικανοί να βγουν εκτός εαυτού με αποτέλεσμα φυσικά ομηρικούς καυγάδες! Δεν είναι άλλωστε λίγες οι φορές που εμείς οι γυναίκες τσακωνόμαστε μόνες μας και τελικά καταλήγουμε να εκνευριζόμαστε περισσότερο με τους εαυτούς μας ενώ εκείνος δεν έχει χαλάσει τη ζαχαρένια του ούτε στο ελάχιστο! Και ξέρεις γιατί; Γιατί πολύ απλά δεν υπάρχει λόγος!</li>
</ol>
&nbsp;
<ol start="4">
	<li><strong> Η γυναίκα-ζήτουλας:</strong>Ο άντρας είναι άντρας και η γυναίκα γυναίκα, τέλος! Είμαστε διαφορετικοί και σίγουρα έχουμε διαφορετικές ανάγκες και απαιτήσεις. Ναι πιθανότατα στο πρώτο ραντεβού, εκείνος ίσως και να πληρώσει, αν και οι μέρες που διάγουμε είναι δύσκολες, αλλά το να φέρεσαι λες και είναι πολυεκατομμυριούχος και έχει λεφτά με το τσουβάλι, τότε λυπούμεθα αλλά είσαι λάθος. Το να σου κάνει ένα δώρο και να του κάνεις κι εσύ, είναι όμορφο και γλυκό, αλλά το να του ζητάς μονίμως το οτιδήποτε και να τον χρησιμοποιείς σαν αποκλειστικό χορηγό για τα έξοδά σου και φυσικά τα ψώνια σου, πάντα για πράγματα τα οποία με δικά σου χρήματα δεν υπήρχε ποτέ περίπτωση να αγοράσεις, τότε θα πρέπει να συνειδητοποιήσεις ότι αν του κόβει έστω και λίγο αργά ή γρήγορα θα καταλάβει ότι αυτά που του παίρνεις είναι περισσότερα από αυτά που του δίνεις και τότε θα σε αφήσει για μία γυναίκα που δεν τα περιμένει όλα στο χέρι!</li>
</ol>
&nbsp;
<ol start="5">
	<li><strong> To άστατο το παρελθόν:</strong>Καλά προφανώς και δεν σε βρήκε παρθένα και το ξέρει, αλλά όσο να πεις ο άντρας έχει ένα θέμα με τους ερωτικούς συντρόφους της καλής του. Μπορεί το γεγονός ότι έχεις αρκετές εμπειρίες, να λειτουργεί υπέρ του, γιατί το σεξ σου είναι για Oscar αλλά στο πίσω μέρος του μυαλού του πάντα θα υπάρχει η αμφιβολία και ο προβληματισμός, όσο κι αν σε θέλει και όσο πιστή κι αν του είσαι! Αυτό που έχεις να κάνεις, είναι να αποφύγεις συζητήσεις τέτοιου περιεχομένου γιατί αν ο αριθμός είναι διψήφιος, τότε αυτό σίγουρα δεν θα λειτουργήσει υπέρ σου! Να πεις ψέματα; Ναι ίσως στην προκειμένη ένα μικρό ψεματάκι να χρειάζεται ή ακόμα καλύτερα μην κάνεις εσύ την ερώτηση αυτή για να μην τη δεχτείς κιόλας. Καλώς ή κακώς, ο άντρας κρύβει μέσα του έναν μικρό πουριτανό!</li>
</ol>
&nbsp;

&nbsp;

&nbsp;