<span lang="EL"><b>Π</b></span><b>ανάδες ή Μέλασμα </b>στην ιατρική ορολογία ονομάζονται οι μελαγχρώσεις που εμφανίζονται στην περιοχή του δέρματος του προσώπου κυρίως καθώς και στην περιοχή του λαιμού των χεριών και άλλων σημείων στο ανθρώπινο σώμα. Το μέλασμα εκδηλώνεται συχνότερα σε γυναίκες οι οποίες εμφανίζουν σκουρόχρωμα δέρμα.

Οι πανάδες έχουν δυο μορφές: την εντοπισμένη υπερμελάγχρωση και τη μεταφλεγμονώδη υπερμελάγχρωση.

Η αντιμετώπιση τους δεν είναι μια εύκολη υπόθεση, καθώς τα αίτια ποικίλουν:
<ul>
	<li>αλόγιστη έκθεση μας στην <strong>ηλιακή ακτινοβολία</strong></li>
	<li>ορμονικοί παράγοντες</li>
	<li>εγκυμοσύνη</li>
	<li>έλλειψη σιδήρου από τον οργανισμό</li>
	<li>έλλειψη μαγνησίου και η έλλειψη βιταμίνης C</li>
	<li>μετά από χημικό πίλινγκ όταν δεν γίνεται συστηματική αντηλιακή προστασία</li>
	<li>αφυδάτωση του δέρματος</li>
	<li>κληρονομικοί λόγοι</li>
	<li>η  ακμή που δεν αντιμετωπίζεται έγκαιρα και σωστά μπορεί να οδηγήσει σε δυσχρωμίες</li>
	<li>λήψη ορισμένων φαρμάκων όπως τα αντισυλληπτικά, τα αντιεπιληπτικά, η κορτιζόνη και ορισμένα αντιβιοτικά</li>
</ul>
Πέρα από θεραπείες που μπορούν να προταθούν από ιατρικής και αισθητικής πλευράς, υπάρχουν κάποιοι εναλλακτικές λύσεις που μπορείτε να ακολουθήσετε στο σπίτι σας για να έχετε, αν όχι βελτίωση, τουλάχιστον συντήρηση του δέρματος και μη επέκταση του προβλήματος.

Για τις <strong>πανάδες</strong> πηγαίνετε στην κουζίνα σας:

- Ανακατέψτε ροδάκινο από κονσέρβα με σιρόπι, 1 μικρή κουταλιά μέλι και τόσο κουάκερ, ώστε το μείγμα να γίνει μία πηχτή κρέμα.
- Αλείφετε τα σημεία με τις πανάδες και αφήνετε 10 λεπτά. Στη συνέχεια ξεπλένετε με χλιαρό νερό.

Επίσης, μπορείτε να κόψετε λεμόνι και βάλτε το πάνω στις πανάδες για 10 λεπτά. Μετά ξεπλύνετε με ζεστό νερό.
Κάντε το κάθε μέρα, μέχρι να χάσουν το χρώμα τους ή να εξαφανιστούν τελείως.

Τέλος, κάποιοι υποστηρίζουν πως αν στις πανάδες γήρατος βάλετε ροδέλα κρεμμύδι που προηγουμένως έχετε βουτήξει σε μηλοξυδο,θα τις ελαττώσετε...

Δεν έχετε παρά να το δοκιμάσετε!

Το πιο <strong>σημαντικό</strong> απ'όλα που δεν πρέπει να ξεχνάτε είναι να φοράτε αντηλιακή προστασία καθ'όλη τη διάρκεια του χρόνου.

&nbsp;