Η <strong>Σάουνα</strong> καθαρίζει την επιδερμίδα, αποτοξινώνει, καταπολεμά την κυτταρίτιδα, βελτιώνει το αναπνευστικό, το κυκλοφορικό και παράλληλα ξεκουράζει και χαλαρώνει τους μυς.

Τα οφέλη της σάουνα για την υγεία μας είναι γνωστά στον άνθρωπο από την αρχαιότητα, αφού είναι πανάκεια στους πόνους των αρθρώσεων, στα αναπνευστικά προβλήματα και στις μυϊκές συσπάσεις.

Το θερμόλουτρo, είναι η διαδικασία της έκθεσης του σώματος σε υψηλή θερμοκρασία που φθάνει μέχρι και τους 120 βαθμούς Κελσίου επί ένα χρονικό διάστημα της τάξης των 10 με 15 λεπτών και την ακόλουθη ψύξη του σώματος με την επαφή με ψυχρό νερό ή χιόνι.

Συγκριτικά με τη σάουνα το <strong>χαμάμ</strong> διαφέρει στο ότι διεξάγεται σε χαμηλότερη θερμοκρασία (40 - 45°C) με προοδευτική αύξηση και σε υγρό περιβάλλον. Βοηθά στην έκκριση ορμονών υπεύθυνων για την ευφορία, απομακρύνει τα νεκρά κύτταρα από το σώμα και προτιμάται από όσους δεν αισθάνονται άνετα στις υψηλότερες θερμοκρασίες της σάουνας.

Τόσο το χαμάμ όσο και η σάουνα<strong> ωφελούν</strong> στην:
<ul>
	<li>αποβολή τοξινών από το σώμα,</li>
	<li>στη βελτίωση της αγγειακής λειτουργίας,</li>
	<li>στη νευρομυϊκή χαλάρωση</li>
	<li>στη μείωση από το στρες.</li>
</ul>
<strong>Tips πριν τη σάουνα/χαμάμ:</strong>

1) Μη φοράτε make up ή λάδι/γαλάκτωμα για το δέρμα.
2) Πλυθείτε με σαπούνι πριν και μετά τα λουτρά/σάουνα.
3) Περιμένετε τουλάχιστον μία ώρα μετά το φαγητό, πριν τα λουτρά/σάουνα.
4) Χαλαρώστε μετά την άσκηση, πριν αρχίσετε τα λουτρά/σάουνα, για να αποφύγετε την υπερβολική θερμότητα.
5) Πιείτε άφθονο νερό πριν και κατά τη διάρκεια της σάουνας/λουτρού για να αποφύγετε την αφυδάτωση.