<div>Η μαυρισμένη επιδερμίδα είναι τόσο σέξι αλλά και τόσο αφύσικη όταν δεν μαυρίζει φυσιολογικά. Αυτό δεν σημαίνει πως δεν μπορείτε να αποκτήσετε ένα εντυπωσιακό μπρούτζινο χρώμα χωρίς ήλιο, μόνο με το αυτομαυριστικό σας. Τα βασικότερα τιπς για να μην πάει τίποτα στραβά.</div>
<div></div>
<div>1. Για να πετύχετε ένα ομοιόμορφο αποτέλεσμα ξεκινήστε με απολέπιση. Εστιάστε ιδιαίτερα στην τραχιά σημεία όπως γόνατα, αγκώνες, αστραγάλους και τις πατούσες. Για το πρόσωπο χρησιμοποιήστε ένα καθαριστικό με σαλικυλικό οξύ. Αποφύγετε ό,τι έχει λιπαρή σύσταση, δεδομένου ότι αφήνει πίσω υπολείμματα που προκαλούν ραβδώσεις.</div>
<div></div>
<div>2. Ενυδατώστε το δέρμα τουλάχιστον μια μέρα πριν. Εφαρμόστε μετά την απολέπιση σας βούτυρο σώματος ή ένα ξηρό λάδι για μέγιστη ενυδάτωση ή μια ελαφριά λοσιόν αν οι ανάγκες σας είναι λιγότερο απαιτητικές. Τα προϊόντα αυτομαυρίσματος απλώνονται καλύτερα σε ενυδατωμένα δέρματα και η εφαρμογή τους είναι προτιμότερο να γίνεται σε περιβάλλον που δεν έχει πολλή υγρασία. Αποφύγετε προϊόντα περιποίησης που περιέχουν ρετινοειδή και προϊόντα ακμής, για όσο το δυνατόν περισσότερο μετά από την εφαρμογή του self tanner σας, καθώς έχουν την ιδιότητα να αλλοιώνουν το χρώμα.</div>
<div></div>
<div>3. Αποτριχώστε την επιδερμίδα σας τουλάχιστον μια μέρα πριν το αυτομαυριστικό.</div>
<div></div>
<div>4. Ξεκινήστε την εφαρμογή του self tanner από το κάτω μέρος του σώματος προς τα πάνω. Με καθαρά χέρια εφαρμόστε με κυκλικές και γρήγορες κινήσεις μικρή ποσότητα προϊόντος. Ξεκινήστε από τους αστραγάλους και φτάστε στους ώμους σας. Αφήστε τους αγκώνες και τα χέρια σας για το τέλος.</div>
<div></div>
<div>5. Για ξηρά δέρματα προτιμήστε κρέμες ή λοσιόν, ενώ για λιπαρές και ευαίσθητες επιδερμίδες ιδανική επιλογή είναι τα σπρέι ή οι αφροί. Τα αυτομαυριστικά σε μορφή αφρού είναι πιο εύκολα στη χρήση. Τα σπρέι είναι ιδανικά για να φθάνουν στις δύσκολες περιοχές.</div>
<div></div>
<div>6. Χρησιμοποιείστε μια ελαφριά λοσιόν γύρω από τα ρουθούνια, τα γόνατα, τους αγκώνες και τους αστραγάλους (καθώς και σε άλλα σκληρά σημεία) για να αποφύγετε τυχόν πορτοκαλί σημάδια.</div>
<div></div>
<div>7. Εφαρμόστε με τα δάχτυλα σας, στα σημεία που θέλετε πιο φυσικό μαύρισμα παραδείγματος χάριν το μέτωπό, τα ζυγωματικά, τη μύτη και το πιγούνι σας αλλά και στο στήθος σας και τρίψτε απαλά προς τα έξω με τα δάχτυλά σας. Να είστε ιδιαίτερα προσεκτικές γύρω από τη μύτη και πάνω από το άνω χείλος, καθώς οι περιοχές αυτές παίρνουν περισσότερο χρώμα, επειδή τείνουν να είναι πιο αφυδατωμένες. Χρησιμοποιώντας όση ποσότητα προϊόντος έχει απομείνει στα δάχτυλά σας, περάστε τα δάχτυλα σας γύρω από τη γραμμή των μαλλιών και στη γνάθο. Σε αυτές τις περιοχές μπορείτε να εφαρμόσετε το προϊόν με βαμβάκι για ακόμη μεγαλύτερη ασφάλεια. Πλένετε τα χέρια σας αμέσως μετά την ολοκλήρωση της διαδικασίας.</div>
<div></div>
<div>8. Αναζητείστε προϊόντα που χάρη στην ειδική φόρμουλα τους επιταχύνουν τη διαδικασία, συνήθως ο χρόνος που απαιτείται για να δώσει ικανοποιητικό αποτέλεσμα το προϊόν είναι 3-4 ώρες. Αφήστε το προϊόν να στεγνώσει απόλυτα. Στη συνέχεια πουδράρετε το σώμα σας με μια ταλκ-free πούδρα μωρού. Σταματάει το μαύρισμα και δεν λερώνει τα ρούχα σας.</div>
<div></div>
<div>9. Προτιμήστε να κάνετε τη διαδικασία το βράδυ και αποφύγετε το ντους για 6 έως 8 ώρες.</div>
<div></div>
<div>10. Για να διατηρήσετε το χρυσαφένιο χρώμα σας όσο το δυνατόν περισσότερο φροντίστε να πλένεστε με απαλά καθαριστικά και διατηρείτε το δέρμα σας απολύτως ενυδατωμένο.</div>