Δεν υπάρχει τίποτα χειρότερο από το άγχος και την ανησυχία. Δυστυχώς καταφέρνει να τρυπώσει στο μυαλό μας και μάλιστα είναι πολύ πιθανό να το βρει πολύ βολικό ως καταφύγιο και να εγκατασταθεί σε μόνιμη βάση. Αυτό είναι που μου λέει συνεχώς ότι θα αποτύχω, ότι κάτι κακό θα συμβεί ή ότι κανένας δεν με καταλαβαίνει. «Η ανησυχία είναι σαν να προσεύχεσαι τι να μην σου συμβεί». Πάντως περισσότερο από το άγχος για τα χρήματα, τη δουλειά, την οικογένεια ή τις σχέσεις θα πρέπει να σε ανησυχεί το γεγονός ότι… <strong>έχεις άγχος!</strong>

Πολλές φορές κολλάς σε αρνητικές σκέψεις και σου φαντάζει απίθανο να σκεφτείς ξανά θετικά. Ακριβώς όπως το φάγωμα των νυχιών, το τρίξιμο των δοντιών και οποιασδήποτε άλλη συνήθεια… <strong>μπορεί ν’ αλλάξει!</strong>

Η συνταγή είναι μία. <strong>«Άφησε τις πόρτες του μυαλού σου ανοικτές, να μπαίνουν και να βγαίνουν ελεύθερα οι σκέψεις. Απλά μην τις αφήσεις να εγκατασταθούν εκεί»</strong>

Έτσι όποτε σε πιάνει άγχος ή ανησυχία να θυμάσαι την παραπάνω συνταγή και να εφαρμόζεις τις εξής πρακτικές:
<ol>
	<li><strong>Όταν τα πράγματα είναι πολύ δύσκολα, να σκέφτεσαι ότι απλά είσαι στη μέση μια μεγάλης αλλαγής</strong></li>
</ol>
Με άλλα λόγια, <em>κι αυτό θα περάσει</em>. Μπορείς να ρωτάς τον εαυτό σου, «Όταν περάσει (που θα περάσει!), τι μάθημα θα έχω πάρει;», «ποια καινούρια δεξιότητα θα έχω αποκτήσει;» «τι εμπειρία θα έχω αποκομίσει;». Πιστεύοντας ότι θα περάσει, κάνεις τη διαδικασία πιο εύκολη.
<ol start="2">
	<li><strong> Φέρε στη μνήμη σου τα θετικά σου στοιχεία και πρόβαλέ τα ξανά στον εαυτό σου</strong></li>
</ol>
Σε αγχωτικές καταστάσεις τείνουμε να ξεχνάμε τα θετικά μας χαρακτηριστικά και πέφτουμε σε μια ατέρμονη διαδικασία αρνητικής αυτοκριτικής. Πρόβαλε ξανά και ξανά στο μυαλό σου όλα τα θετικά σου στοιχεία και επανέφερε τον εαυτό σου στη θέση του νικητή.
<ol start="3">
	<li><strong>Επίτρεψε στο άγχος απλά να υπάρχει</strong></li>
</ol>
Πολλές φορές η αντίσταση στο άγχος δημιουργεί καταστάσεις πολύ χειρότερες από το αρχικό αίσθημα. Γι’ αυτό χαλάρωσε. Σκέψου τι είναι αυτό που σου δημιουργεί ανησυχία. Μπορεί να βοηθήσει την κατάσταση; Ενδεχομένως ναι. Ανησυχείς για κάποιον ή για κάτι, ακριβώς γιατί ενδιαφέρεσαι. Και αυτό είναι καλό! Εστίασε περισσότερο στο θετικό συναίσθημα που κρύβεται πίσω από το άγχος. Εστίασε λοιπόν σ’ αυτούς ή σ’ αυτά που αγαπάς.
<ol start="4">
	<li><strong>Σκέψου πως θα ήθελες να διαφορετικά η κατάσταση</strong></li>
</ol>
Δεν μπορείς να αλλάξεις άμεσα ότι σε δυσαρεστεί. Μπορείς όμως να φανταστείς πως θα ήθελες να γραφτεί το σενάριο της ζωής για να είσαι ευτυχισμένος. Η διαδικασία του οραματισμού και της φαντασίας είναι ιδιαιτέρως παραγωγική. Μπορεί πραγματικά ν’ αλλάξει τη ζωή σου! Ήξερες ότι οι αρχές τις κβαντικής φυσικής υποδεικνύουν ότι το μυαλό δεν μπορεί να ξεχωρίσει τη διαφορά μεταξύ του πραγματικού και κάποιας έντονης και ευκρινούς σκέψης.
<ol start="5">
	<li><strong>Απόσπασε την προσοχή σου</strong></li>
</ol>
Πολλές φορές ο αντιπερισπασμός είναι μια εξαιρετική τακτική για να αντιμετωπίζεις το άγχος. Δες μια αστεία ταινία, βγες έξω με φίλους, κάνε σεξ, κάνε τέλος πάντων ότι μπορεί να αποσυμπιέσει το μυαλό σου.

&nbsp;

Τελικά, ξέρεις ότι δεν μπορείς να ελέγξεις τα περισσότερα από τα πράγματα και τους ανθρώπους γύρω σου. Αυτό θα μπορούσε να σε οδηγήσει στην τρέλα!

<strong>Εναλλακτικά θα μπορούσες να αποδεχθείς ότι μπορείς να ελέγξεις αυτά που αισθάνεσαι. </strong>

<strong>Και αυτός θα πρέπει να είναι και ο στόχος σου!</strong>

&nbsp;

&nbsp;