Για μια εγκυμοσύνη, το καλοκαίρι δεν είναι και τόσο ιδανικό λόγω της υψηλής θερμοκρασίας που επικρατεί. Ωστόσο, ως μέλλουσες μαμάδες οφείλετε να το απολαύσετε,  αρκεί να πάρετε κάποια βασικά μέτρα πρόληψης.

<strong>Διατροφή:</strong>

1. Πίνετε πολύ νερό. Τουλάχιστον 1,5 – 2 λίτρα την ημέρα. Αν δεν γνωρίζετε την προέλευση του νερού συστήνεται η κατανάλωση εμφιαλωμένου.

2. Η διατροφή σας είναι απαραίτητο να περιέχει φρούτα και λαχανικά και όχι τροφές που περιέχουν πολλές θερμίδες όπως: λίπη, σάλτσες, τηγανιτά, γλυκά, σοκολάτες, λευκό ψωμί, αναψυκτικά, μπισκότα, πάστες, πίτες και πίτσες.

3. Περιορίστε το αλάτι, το οποίο είναι υπεύθυνο για οιδήματα και υψηλή πίεση (προεκλαμψία).

4. Αποφεύγετε το αλκοόλ.

5. Επιτρέπονται 1-2 καφέδες την ημέρα κατά προτίμηση ελληνικό, γαλλικό ή οποιοσδήποτε ντεκαφεϊνέ.

<strong>Εκτός από τη διατροφή προσέξτε και τα εξής:</strong>

1. Μην αμελείτε το αντηλιακό και την ενυδατική κρέμα για πρόσωπο και σώμα, καθώς και τα γυαλιά ηλίου και το καπέλο.

2. Αποφεύγετε όσο το δυνατόν την έκθεση στον ήλιο. Υπάρχουν ενδείξεις ότι το έντονο ηλιακό φως μπορεί να προκαλέσει πρόωρες συστολές της μήτρας που οδηγούν σε πιθανό πρόωρο τοκετό. Επιπλέον, η έκθεση στον ήλιο προκαλεί απώλεια υγρών αφυδάτωση.

3. Αποφεύγετε τα σκούρα χρώματα στα ρούχα κατά τη διάρκεια της ημέρας.

4. Φροντίστε να κυκλοφορείτε τις πολύ πρωινές ώρες και τις απογευματινές αφού έχει πέσει η θερμοκρασία.

5. Μην κάνετε πολύωρα ταξίδια ή μην ταξιδεύετε σε περιοχές που δεν έχουν ιατρική κάλυψη.

&nbsp;