Δεν υπάρχει αμφιβολία ότι τα καλύτερα καλλυντικά για το πρόσωπο και το σώμα μας είναι τα αγνά και αυτά που βγαίνουν από τη φύση. Γι αυτό και υποστηρίζω πάντα ότι είναι homemade, δηλαδή φτιάχνεται στο σπίτι μας από τα χεράκια μας και είναι και αυτά που συνήθως βλέπω και καλύτερα αποτελέσματα.
<ul>
	<li>3 κουταλιές ηλιέλαιο</li>
	<li>3 κουταλιές σιτέλαιο</li>
	<li>3 κουταλιές καστορέλαιο</li>
	<li>3 κουταλιές φουντουκέλαιο</li>
	<li>1 τεμάχιο κυπαρισσόμηλο</li>
	<li>1 κουταλάκι δενδρολίβανο</li>
	<li>1 κουταλάκι λεβάντα</li>
	<li>1 κουταλάκι λιναρόσπορο</li>
	<li>1 κουταλάκι θυμάρι</li>
	<li>3 σταγόνες από αιθέρια έλαια κυπαρισσιού</li>
	<li>3 σταγόνες δενδρολίβανου</li>
	<li>3 σταγόνες λεβάντας</li>
</ul>
<strong>Εκτέλεση: </strong>Ζεσταίνουμε λίγο τα λάδια και έπειτα τα χτυπάμε στο μπλέντερ μέχρι το μείγμα να είναι ομοιόμορφο. Βάζουμε τα υπόλοιπα υλικά σε γυάλινο βαζάκι και τα περιχύνουμε με τα λάδια, τα οποία είναι ακόμη χλιαρά. Κατόπιν αφήνουμε το βάζο σε ηλιόλουστο μέρος για 2 εβδομάδες, ανακινώντας ανά διαστήματα.

Τέλος, φιλτράρουμε με γάζα και τοποθετούμε το υλικό σε σκούρο γυάλινο μπουκάλι. Απλώνουμε κάθε βράδυ σε καθαρό πρόσωπο 5-10 σταγόνες από το μείγμα στον λαιμό, στο πρόσωπο και γύρω από τα μάτια. Κάνουμε ελαφρύ μασάζ με κυκλικές κινήσεις μέχρι να απορροφηθεί. Μπορούμε να χρησιμοποιούμε το παρασκεύασμα καθ' όλη τη διάρκεια τον χειμώνα ακόμη και αντί κρέμας ημέρας.