<p><em>Η Βαλεντίνη Βουτσινά ιδιοκτήτρια της σχολής χορού «Βαλεντίνη ό,τι χορό κι αν αγαπάς στο Μαρούσι όπου γίνονταν οι πρόβες του dancing with the stars, μας προτείνει εύκολες ασκήσεις γυμναστικής στο σπίτι που μας προσφέρουν άμεσα αποτελέσματα</em></p>
<p><span lang="el-GR">ΓΛΟΥΤΟΙ </span>PART 2!</p>
<p lang="el-GR">Και σήμερα, θα ασχοληθούμε με το καυτό θέμα των γλουτών. Το καλοκαίρι δεν είναι όσο μακριά φαίνεται, και το ξέρω καλά πως οι γλουτοί και οι κοιλιακοί είναι από τα βασικά σημεία ενδιαφέροντος.</p>
<p lang="el-GR">Η άσκηση που θα μελετήσουμε σήμερα είναι ελαφρώς πιο πολύπλοκη. Για να πραγματοποιηθεί, θα χρειαστούμε ένα βαρύ και καλά στηριγμένο στο πάτωμα αντικείμενο, όπως ας πούμε το τραπέζι του σαλονιού, ή της κουζίνας ή ακόμα και την πλάτη ενός μεγάλου καναπέ. Τα αντικείμενα πρέπει να φτάνουν το ύψος της λεκάνης μας χωρίς να είναι ούτε πολύ ψηλά, μα ούτε και πολύ χαμηλά. Εάν έχετε γραφείο στο σπίτι, το έπιπλο αυτό θα ήταν εξαιρετικά πρακτικό για την άσκηση.</p>
<p><span lang="el-GR">Ξαπλώνουμε στο πάτωμα ανάσκελα και ανεβάζουμε τα πόδια μας στο έπιπλο. Φέρνουμε τη λεκάνη μας πολύ κοντά στο έπιπλο αυτό, ευθυγραμμίζοντας την με τον τοίχο ή δηιουργώντας μία νοητή ευθεια από το γραφείο, στο πάτωμα. Έπειτα, ανασηκώνουμε τη λεκάνη μέχρι το μέγιστο σημείο αργά (μετρώντας μέχρι το 5) και την κατεβάζουμε εξίσου αργά. Αφού κάνουμε 10 τέτοιες επαναλήψεις, κάνουμε 20 γρήγορα σηκώματα-καθίσματα. Προσπαθούμε να ολοκληρώσουμε τουλάχιστον 5 τέτοια σετ. Προοδευτικά μέσα στις μέρες, αυξάνουμε τις επαναλήψεις, τα σετ και τον χρόνο που η λεκάνη χρειάζεται για να ανέβει και να κατέβει.</span></p>
<p lang="el-GR">Αν και η συγκεκριμένη άσκηση είναι πολύ αποδοτική, δεν θα τη σύστηνα εάν έχετε χρόνιο πρόβλημα πόνων στη μέση. Εάν απλά κατά τη διάρκεια της άσκησης ενοχλείστε από το πάτωμα στην πλάτη, απλά προτιμήστε έναν χώρο με χαλί, ώστε να είναι πιο μαλακό το έδαφος.</p>
<p lang="el-GR">Καλή επιτυχία!!!</p>
<p lang="el-GR">Θησέως 4 Μαρούσι</p>
<p lang="el-GR">210 6123543</p>