Όλες οι γυναίκες ψάχνουν στη ζωή τους έναν άνδρα που θα τους προσφέρει στοργή και χαρά. Είναι ο σύντροφός σου ο κατάλληλος για να σου προσφέρει την απόλυτη ευτυχία; Διάβασε τα παρακάτω σημάδια για να καταλάβεις αν είναι το ιδανικό ταίρι για εσένα.

&nbsp;

<strong>1. Ένας καλός άντρας δεν σε αφήνει να ξεχάσεις ποτέ πόσο σε αγαπάει.</strong>
Σημαντικό κομμάτι στο «παζλ» μίας σχέσης είναι πως ένας (καλός) άντρας θα σου υπενθυμίζει με κάθε ευκαιρία πόσο σημαντική είσαι για εκείνον. Μήπως ανήκεις κι εσύ στην κατηγορία των γυναικών που παραπονιέται πως δεν νιώθεις ποθητή από τον σύντροφο σου; Σίγουρα, οι άντρες είναι λιγότερο επικοινωνιακά όντα σε σύγκριση με τις γυναίκες, αλλά αν κάποιος σε αγαπάει θα το ξέρεις και θα το νιώθεις. Ειδάλλως, θα αναρωτιέσαι συνέχεια…

<strong>2. Ένας καλός άντρας πάντα σε υποστηρίζει.</strong>
Είτε αποφάσισες να ξεκινήσεις σεμινάρια για πλέξιμο είτε θέλεις να κυνηγήσεις το όνειρο σου που ήταν ανέκαθεν να γίνεις τραγουδίστρια, ένας καλός άντρας πάντα θα σε υποστηρίζει για οτιδήποτε επιθυμείς να κάνεις στη ζωή σου. Ποτέ δεν θα σε αποθαρρύνει ή θα σε κάνει να νιώσεις ανίκανη γι’αυτό που σκέφτεσαι. Θα βρίσκεται πίσω σου σε κάθε βήμα, θα σε ενθαρρύνει στις νίκες και θα σε εμψυχώνει στις αποτυχίες.

<strong>3. Ένας καλός άντρας σε εμπνέει.</strong>
Η έμπνευση σχετίζεται άμεσα τόσο με τη ζωή που έχει επιλέξει να κάνει, όσο και με τον τρόπο που σε ενθαρρύνει. Οι φιλοδοξίες και η κατεύθυνση ενός άντρα, του άντρα σου, πρέπει να σου δίνουν έμπνευση και θάρρος.

<strong>4. Ένας καλός άντρας θα δουλέψει για να κερδίσει την εμπιστοσύνη σου.</strong>
Εκείνος ο σωστός άντρας θα σε κάνει να νιώθεις άνετα και γεμάτη αυτοπεποίθηση μέσα στη σχέση σας. Χωρίς εμπιστοσύνη δεν υπάρχουν θεμέλια για να «χτιστεί» η αγάπη και ο σεβασμός. Και ναι, η εμπιστοσύνη δεν χαρίζεται απλόχερα αλλά κερδίζεται και χάνεται στιγμιαία, γι’ αυτό η προσπάθεια είναι ατέρμονη.

<strong>5. Ένας καλός άντρας θα σε κάνει πάντα να νιώθεις όμορφη.</strong>
Δεν είναι μόνο οι λέξεις, αλλά και ο τρόπος που σε αγγίζει και που σού συμπεριφέρεται. Θα προσέξει τις λεπτομέρειες που προσπαθείς να αναδείξεις για να βελτιώσεις την εμφάνιση σου και θα σου υπενθυμίσει πόσο ελκυστική σε βρίσκει, είτε είσαι ξαπλωμένη στον καναπέ με τη φόρμα είτε ετοιμάζεσαι να βγεις με τις φίλες σου φορώντας μαύρο φόρεμα και κόκκινο κραγιόν.

<strong>6. Ένας καλός άντρας δεν ξεπερνά ποτέ τα όρια.</strong>
Φυσικά και θα έχετε διαφωνίες και διαπληκτισμούς μέσα στη σχέση, αλλά δεν υπάρχει κανένας λόγος για να πάρει τα πράγματα πολύ προσωπικά και να σε προσβάλλει λεκτικά, ή ακόμα και να γίνει βίαιος. Ένας σωστός άντρας θα παραμείνει ήρεμος και μέσα στην ουσία του προβλήματος.

<strong>7.  Ένας καλός άντρας αντιλαμβάνεται πως οι πράξεις είναι πιο δυνατές από τις λέξεις.</strong>
Αν έχεις τον σωστό άντρα στη ζωή σου θα σε κάνει να καταλάβεις πως οι άνθρωποι πραγματοποιούν οτιδήποτε υπόσχονται κι αν όχι, τότε δεν αξίζουν τον σεβασμό σου. Εκείνος όμως, θα αξίζει πάντα τον σεβασμό σου.

<strong>8.  Ένας καλός άντρας θα είναι πάντα ειλικρινής μαζί σου.</strong>
Η ειλικρίνεια είναι (σχεδόν) πάντα η καλύτερη οδός. Κι αν όχι πάντα, μπορούμε να πούμε με βεβαιότητα πως θεωρείται βασική προϋπόθεση για να «χτίσεις» μία υγιή και χαρούμενη σχέση.

<strong>9. Ένας καλός άντρας θα σε κάνει πάντα να νιώθεις ασφαλής.</strong>
Ένα από τα ομορφότερα κομπλιμέντα που μπορεί να λάβει ένας άντρας είναι πως μία γυναίκα νιώθει ασφαλής μαζί του. Κι αν μην είναι ο ομορφότερος ή ο πλουσιότερος άντρας του κόσμου.

<strong> 10. Ένας καλός άντρας δεν θα  σας βλάψει ποτέ.</strong>
Ίσως, αυτό είναι το σημαντικότερο σημείο του άρθρου. Πνευματικά, συναισθηματικά ή σωματικά, ένας σωστός άντρας δεν θα σε βλάψει ποτέ με τον οποιοδήποτε τρόπο. Αν σού συμβαίνει κάτι τέτοιο, πάρε το κουράγιο και μίλησε σε κάποιον ή απομακρύνσου από τη σχέση.

&nbsp;