Η εμφάνιση των ρυτίδων σε μια γυναίκα, είναι κάτι που δεν χαροποιεί ιδιαίτερα. Με άλλα λόγια οι γυναίκες αγαπούν να μισούν τις ρυτίδες! Πόσες φορές έχετε σκεφτεί, ως ύστατη λύση για τη βελτίωση της όψης του δέρματός σας, άλλες επεμβατικές μεθόδους;

Κι όμως, η λύση έρχεται από την ίδια τη φύση, αφού υπάρχουν τρόφιμα που μπορούν να βοηθήσουν στη διατήρηση της υγείας του δέρματος, προστατεύοντας από την πρόωρη γήρανση και γενικότερα από τις αλλοιώσεις του δέρματος που προκαλούνται από την υπεριώδη ακτινοβολία.

Γι’ αυτό λοιπόν, εντάξτε στο καθημερινό σας διαιτολόγιο τις παρακάτω τροφές και δείτε το δέρμα σας να... ξανανιώνει!

• Ελιές και ελαιόλαδο-πάντα με μέτρο- λόγω των αντιοξειδωτικών συστατικών και της βιταμίνης Ε που περιέχουν.
• Ψάρι και κυρίως λιπαρά ψάρια, όπως σαρδέλες και καπνιστό σολομό, καθώς είναι πλούσια σε ωφέλιμα ω3 λιπαρά.
• Γαλακτοκομικά χαμηλής περιεκτικότητας σε λιπαρά, σημαντικές πηγές βιταμίνης Α.
• 5 μερίδες φρούτων και λαχανικών ημερησίως, εκ των οποίων η μία μερίδα μπορεί να καλυφθεί από φυσικούς χυμούς, πλούσια σε πολύτιμες βιταμίνες και αντιοξειδωτικά.
• Νερό και άλλα ροφήματα και ποτά χωρίς αλκοόλ, όπως γάλα, χυμοί, τσάι, καφές και αναψυκτικά, καθώς ενυδατώνουν την επιδερμίδα.

&nbsp;