<p class="p1"><span class="s1">Είπαμε ότι θα φτιάχνουμε πράγματα που είναι στην εποχή τους κι επειδή <b><i>η φράουλα είναι τώρα στο φόρτε της,</i></b> θα φτιάξουμε μια ωραιότατη μαρμελάδα, που θα την έχουμε για το πρωινό μας η θα την χρησιμοποιήσουμε όταν θέλουμε να κάνουμε </span><span class="s2"><b><i>Cheesecake </i></b>&#8230;</span><span class="s1">.</span></p>
<p class="p2"><span class="s1"><b><i>Είναι πάρα πολύ απλή και εύκολη …</i></b></span></p>
<p class="p2"><span class="s1">Θα χρειαστούμε <b><i>φράουλες</i></b>, <b><i>ζάχαρη</i></b>, <b><i>αρμπαρόριζα</i></b>…</span></p>
<p class="p2"><img class="aligncenter size-full wp-image-60610" src="http://thecitizen.gr/wp-content/uploads/2015/05/ΦΡΑΟΥΛΕΣ-1.jpg" alt="ΦΡΑΟΥΛΕΣ 1" width="632" height="395" /></p>
<p class="p2"><span class="s1">Αναλόγως με την ποσότητα φράουλες που θα έχετε, θα βάλετε και την ανάλογη ζάχαρη, <b><i>όμως πάντα λίγο λιγότερη.</i></b></span></p>
<p class="p2"><span class="s1">Ας πούμε, για ένα κιλό φράουλες θα βάλετε οκτακόσια πενήντα γραμμάρια ζάχαρη.</span></p>
<p class="p2"><span class="s1"><b><i>Ας ξεκινήσουμε…</i></b></span></p>
<p class="p2"><span class="s1">Αφού καθαρίσουμε και πλύνουμε καλά τις φράουλες, δεν σας λέω να κόψετε το κοτσανάκι, ποιος θα καθάριζε φράουλες χωρίς να κόψει το κοτσανάκι τους… <b><i>οι υπερβολές των τετριμμένων συνταγών!!</i></b></span></p>
<p class="p2"><span class="s1">Αφού λοιπόν τις καθαρίσουμε και τις πλύνουμε, τις κόβουμε φέτες και τις βάζουμε στην κατσαρόλα μας με την ζάχαρη.</span></p>
<p class="p2"><img class="aligncenter size-full wp-image-60611" src="http://thecitizen.gr/wp-content/uploads/2015/05/ΦΡΑΟΥΛΕΣ-2.jpg" alt="ΦΡΑΟΥΛΕΣ 2" width="951" height="528" /></p>
<p class="p2"><span class="s1">Μια στρώση φράουλες, λίγη ζάχαρη, μια στρώση φράουλες, λίγη ζάχαρη, μέχρι να τελειώσουν τα υλικά μας.</span></p>
<p class="p2"><span class="s1"><b><i>Θα τα αφήσετε έτσι μέχρι την επόμενη μέρα, την ίδια ώρα που τα ξεκινήσατε.</i></b></span></p>
<p class="p2"><span class="s1">Την άλλη μέρα θα δείτε ότι έχουν βγάλει όλα τα υγρά τους, με ένα πιρούνι τις ζουλάτε να λιώσουν λίγο και αμέσως μετά, τις βάζουμε να βράσουν χωρίς να προσθέσουμε νερό,<span class="Apple-converted-space">  </span><b><i>σε μέτρια θερμοκρασία, γιατί αφρίζουν και θα χυθούν.</i></b></span></p>
<p class="p2"><img class="aligncenter size-full wp-image-60612" src="http://thecitizen.gr/wp-content/uploads/2015/05/ΦΡΑΟΥΛΕΣ-3.jpg" alt="ΦΡΑΟΥΛΕΣ 3" width="441" height="238" /></p>
<p class="p2"><span class="s1">Αφού βράσουν ένα τέταρτο με είκοσι λεπτά, θα κλείσετε το μάτι της κουζίνας, θα τις αφήσετε να κρυώσουν και αφού δείτε ποσό υδαρές είναι το σιρόπι τους, θα τις ξαναβάλετε να βράσουν, θα βάλετε και την αρμπαρόριζα, μέχρι να δέσει το σιρόπι τους καλά.</span></p>
<p class="p2"><span class="s1">Όπως είναι ζεστή, την βάζετε μέσα στα γυάλινα βάζα σας και φυσικά, σας τοχω ξαναπεί, <b><i>όλη αυτή την διαδικασία την επίπονη, με βάζα στον φούρνο η με βάζα που αποστειρώνονται στο νερό και διάφορα άλλα συναφή, δεν τα έκανα ποτέ.</i></b></span></p>
<p class="p2"><img class="aligncenter size-full wp-image-60613" src="http://thecitizen.gr/wp-content/uploads/2015/05/ΦΡΑΟΥΛΕΣ-4.jpg" alt="ΦΡΑΟΥΛΕΣ 4" width="960" height="720" /></p>
<p class="p2"><span class="s1">Τα βάζα μου, είναι πολύ καλά πλυμένα και κλεισμένα, έτσι τα γεμίζω πάντα με την καυτή μαρμελάδα και έχω μαρμέλαδες και τρία χρόνια εκτός ψυγείου, χωρίς να πάθουν τίποτα!!!</span></p>
<p class="p2"><span class="s1"><b><i>Είπαμε απλά, χωρίς να μας κάνουν την ζωή δύσκολη!!</i></b></span></p>