<p>Αυτό που θεωρούμε ως «σεξουαλική ορμή» είναι κάτι που… δεν υπάρχει. Αυτό υποστηρίζει μια κορυφαία ψυχολόγος από τις Ηνωμένες Πολιτείες Αμερικής, σύμφωνα με την οποία η «σεξουαλική ορμή» είναι κάτι εντελώς ασυνήθιστο για τη συντριπτική πλειοψηφία των γυναικών.</p>
<p>Για την ακρίβεια, όπως υποστηρίζουν οι ερευνητές, αυτό που πιστεύουμε ότι είναι «σεξουαλική ορμή» είναι στην πραγματικότητα μια «αυθόρμητη επιθυμία».</p>
<p>Τα πράγματα είναι κάπως διαφορετικά για τους άντρες, με το 70% να βιώνει συνήθως «αυθόρμητη επιθυμία», με το αντίστοιχο ποσοστό για τις γυναίκες να κυμαίνεται μόλις στο 10 με 20%.</p>
<p>Η Dr Emily Nagoski από το Smith College στο Northampton της Μασαχουσέτης, μιλώντας στο New Scientist εξήγησε, ότι οι απόψεις μας περί σεξ και σεξουαλικής ορμής είναι ξεπερασμένες.</p>
<p>«Η ορμή είναι ένα κινητήριο σύστημα που μας κινητοποιεί για να αντιμετωπίσουμε καταστάσεις που σχετίζονται με τη ζωή ή το θάνατο, για παράδειγμα η πείνα ή το υπερβολικό κρύο. Κανείς δεν πεθαίνει όμως αν δεν κάνει σεξ».</p>
<p>Η ίδια πιστεύει, ότι οι άντρες είναι ο λόγος για τον οποίο οι περισσότερες γυναίκες πιστεύουν ότι θα πρέπει να έχουν «σεξουαλική ορμή».</p>
<p>«Πιστεύω ότι ο λόγος για τον οποίο περιμένουμε όλοι να έχουν μια αυθόρμητη επιθυμία για σεξ είναι επειδή έτσι το βιώνουν οι περισσότεροι άντρες. Περίπου το 70% των ανδρών βιώνει αυθόρμητη σεξουαλική επιθυμία, με το αντίστοιχο ποσοστό στις γυναίκες να είναι στο 10-20%» είπε ακόμη.</p>
<p>Όπως υποστηρίζει η ίδια στο νέο της βιβλίο με τίτλο «Come As You Are», «κάθε γυναίκα έχει τη δική της μοναδική σεξουαλικότητα -σα δακτυλικό αποτύπωμα. Η ανατομία των γυναικών ποικίλει περισσότερο από αυτή των ανδρών, όπως επίσης και οι μηχανισμοί σεξουαλικής απόκρισης και ο τρόπος με τον οποίο το σώμα τους ανταποκρίνεται στο σεξουαλικό κόσμο».</p>
<p>«Δεν πρέπει να κρίνουμε τον εαυτό μας βάσει των εμπειριών που βιώνουν άλλοι. Δεν έχεις κάτι ΄στραβό’ αν δεν το βιώνεις έτσι. Η αυθόρμητη επιθυμία δεν είναι απαραίτητη για να βιώσει κανείς σεξουαλική ευχαρίστηση. Πολλοί άνθρωποι –ίσως ειδικά οι γυναίκες- βιώνουν τη σεξουαλική επιθυμία ως απόκριση, ως άμεση απάντηση αντί για πρόβλεψη της ερωτικής επιθυμίας. Πρώτα διέγερση και μετά επιθυμία».</p>
<p><ins id="aswift_1_expand"><ins id="aswift_1_anchor"><iframe id="aswift_1" name="aswift_1" width="300" height="250" frameborder="0" marginwidth="0" marginheight="0" scrolling="no" allowfullscreen="allowfullscreen"></iframe></ins></ins></p>
<p>Πηγή : <a href="http://www.isotimos.com/3732/to-90-ton-ginekon-den-ine-afthormites-sto-krevati/" target="blank_">isotimos.com</a></p>