<div><b>Διόρθωσε τους μαύρους κύκλους</b></div>
<div>Πρέπει να είσαι πολύ προσεκτική με τους μαύρους κύκλους στην περιοχή κάτω από τα μάτια σου διότι ίσως είναι το πιο βασικό μυστικο για smokey eye. Οι μαύροι κύκλοι, η κοκκινίλα ή τα πρησμένα μάτια, θα καταστρέψουν το τελικό αποτέλεσμα, όσο καλά κι αν έχεις πετύχει τα smokey eyes. Αφού λοιπόν τελειώσεις με το μακιγιάζ, άπλωσε ένα καλό concealer, που ταιριάζει με το φυσικό χρώμα του δέρματός σου, κάτω από τα μάτια και στη συνέχεια εφάρμοσε πούδρα για να το σταθεροποίηση.</div>
<div><b> </b></div>

<div><b>Φρόντισε το κινητό σου βλέφαρο πριν την εφαρμογή των σκιών ματιών</b></div>
<div>Το πρώτο βήμα για να μαλακώσεις ή να τονίσετε το μακιγιάζ των ματιών σου, είναι να εφαρμόσεις μια σκιά ματιών ή ένα primer στο βλέφαρό σου. Αυτό το βήμα είναι κρίσιμο αν έχεις πολύ λιπαρό δέρμα, για να μη ζαρώσουν οι σκιές. Το primer παρέχει διάρκεια στο μακιγιάζ και δημιουργεί μια μαλακή βάση πάνω στην οποία στρώνουν εύκολα οι σκιές</div>
<div>

<b>Smokey eyes χωρίς eye liner</b></div>
<div>Όταν επιλέγεις ένα πολύ έντονο smokey eyes λουκ δεν πρέπει να βάζεις πολύ eyeliner, καθώς το βαρύ eyeliner στα smokey eyes, δεν κολακεύει καθόλου την όψη των ματιών σου. Προσπάθησε να διατηρήσεις το λουκ σου ισορροπημένο και αψεγάδιαστο και απέφυγε να σηκώσεις τη γραμμή του eyeliner πιο ψηλά από τη γραμμή των βλεφαρίδων σου στο κέντρο του βλεφάρου, γιατί το αποτέλεσμα θα είναι αντιαισθητικό.</div>
<div>

<b>Εφαρμόζεις τα προϊόντα με τη σωστή σειρά </b></div>
<div>Άρχισε με το primer, συνέχισε με τις σκιές, το eyeliner και τέλος τη μάσκαρα.</div>
<div></div>

<div><b>Τόνισε το κόκκαλο των φρυδιών σου</b></div>
<div>Είτε το μακιγιάζ σου είναι έντονο, είτε ελαφρύ, πρέπει πάντα να βάζεις λίγη σκιά στο κόκκαλο των φρυδιών σου για να τονίσεις τα μάτια σου. Μπορείς να επιλέξεις κάποια ματ σκιά ή κάποια γυαλιστερή, ανάλογα με τα υπόλοιπα χρώματα που θα χρησιμοποιήσεις.</div>
<div></div>

<div><b>Ποτέ μη βάζεις σκούρα σκιά στην εσωτερική γωνία των ματιών σου</b></div>
<div>Η σκούρα σκιά σε αυτό το σημείο θα σε κάνει να φαίνεσαι πολύ κουρασμένη. Να επιλέγεις πάντα, απαλό γυαλιστερό άσπρο χρώμα, ανοιχτό μπεζ ή κρεμ για την εσωτερική γωνία, καθώς αυτά τα χρώματα θα τονίσουν, θα φωτίσουν τα μάτια σου και θα τα κάνουν να δείχνουν μεγαλύτερα.</div>