Πάσχα, μία εποχή που το σκέφtεσαι λίγο παραπάνω να φύγεις απ΄ότι τα Χριστούγεννα μια και ο καιρός είναι πολύ καλύτερος και ηλιόλουστος κι εμείς οι Έλληνες είναι γνωστό ότι οι διαθέσεις μας κυμαίνονται πολύ ανάλογα με τον καιρό!

Γι'  αυτό και έψαξα και σου προτείνω 4 οικονομικές πασχαλινές αποδράσεις για όλα τα βαλάντια!

<em><strong>1) Λεωνίδιο</strong></em>

<a href="http://www.donna.gr/wp-content/uploads/2015/04/aerostata.jpg" rel="attachment wp-att-2429"><img class="alignnone size-medium wp-image-2429" src="http://www.donna.gr/wp-content/uploads/2015/04/aerostata-300x300.jpg" alt="Aerostata" width="300" height="300" /></a>

Αναμφίβολα, η καλύτερη στιγμή για να επισκεφθεί κανείς το Λεωνίδιο είναι το Πάσχα. Αυλές, σπίτια και μαντρότοιχοι βάφονται στα κάτασπρα, τα γιορτινά.
Το βράδυ της Μεγάλης Παρασκευής, γύρω στις 21.00, θα ακολουθήσουμε την περιφορά Επιταφίου σε μία από τις τέσσερις ενορίες του Λεωνιδίου (της Ευαγγελίστριας, που είναι η Μητρόπολη, των Τριών Ιεραρχών, της Αγίας Αικατερίνης και του Τιμίου Προδρόμου), στις γειτονιές του Λεωνιδίου. Όλοι οι Επιτάφιοι συναντιούνται στην Πλατεία Ηρώου, γύρω στις 22.00, όπου τελείται κοινή δέηση, ενώ οι μπάντες δίνουν το δικό τους χρώμα.

Μετά τον Επιτάφιο, το ραντεβού κλείνεται στα ταβερνάκια της Πλάκας, για ουζάκι και θαλασσινές νοστιμιές ή μεζεδάκια με βάση την τσακώνικη μελιτζάνα.
Μια καλή ιδέα για τη Μεγάλη Παρασκευή είναι να ανηφορίσουμε και ως το Μοναστήρι της Παναγίας της Έλωνας. Είναι χτισμένο από το 1500, ψηλά στο βουνό, στη σχισμή ενός βράχου. Στο εκκλησάκι του βρίσκεται η θαυματουργή εικόνα της Παναγίας, την οποία λέγεται ότι φιλοτέχνησε ο Ευαγγελιστής Λουκάς. Η λειτουργία της Αποκαθήλωσης γίνεται μεσημέρι (γύρω στις 12).
Μετά, μπορούμε να πάμε για φαγητό στο πετρόχτιστο χωριό Κοσμάς, που είναι πνιγμένο στα έλατα.

Βέβαια, αυτό που κάνει ξεχωριστό το Λεωνίδιο εκείνες τις άγιες μέρες είναι ένα μοναδικό πασχαλινό έθιμο...
Καιρό πριν, ετοιμάζονται με μεράκι και τέχνη περισσή εκατοντάδες αυτοσχέδια, πολύχρωμα αερόστατα για να φωτίσουν τον ουρανό του Λεωνιδίου το βράδυ του Μεγάλου Σαββάτου. Την ώρα που ο παπάς ψάλλει το «Χριστός Ανέστη», η νύχτα παίρνει φωτιά από τα βεγγαλικά, τους δυναμίτες, κυρίως όμως από τα κόκκινα - κίτρινα ή πράσινα - μπλε αερόστατα, που αφήνονται πλέον ελεύθερα από μικρά και «μεγάλα» παιδιά να ανέβουν ψηλά στον ουρανό.

Οι λέξεις είναι λίγες για να περιγράψουν αυτά που τα μάτια μας βλέπουν και βιώνουν εκείνη τη στιγμή μπροστά στο μαγευτικό αυτό θέαμα.
Στις ταβέρνες του τόπου θα απολαύσουμε την παραδοσιακή μαγειρίτσα και θα τσουγκρίσουμε κόκκινα αυγά.
Την Κυριακή στην πλατεία του χωριού, στον κήπο πίσω από το Δημαρχείο, ντόπιοι και επισκέπτες ξεφαντώνουν το μεσημέρι με αρνιά στη σούβλα και άφθονο κρασί, μια αξιέπαινη προσφορά του Δήμου Λεωνιδίου.

Ένας μεσημεριανός υπνάκος είναι απαραίτητος, καθώς το απόγευμα έχουμε συνέχεια...
Το ραντεβού κλείνεται στις 18.00 στην πλατεία, με ανάγνωση του Ευαγγελίου στα τσακώνικα και γλέντι με «τσακώνικο χορό» από τοπικά χορευτικά συγκροτήματα, καθώς και παραδοσιακούς χορούς από όλη την Ελλάδα με τη συμμετοχή του κοινού.
Είναι, βέβαια, μια ακόμη ευκαιρία για να γεμίσει ο ουρανός από πολύχρωμα αερόστατα!

Διάρκεια διαδρομής με κτελ Αρκαδίας : 4 ώρες (από Αθήνα)

Αξία εισιτηρίου:  20 ευρώ

Διαμονή από 60 ευρώ/2 άτομα

Προτεινόμενο κατάλυμα: <a title="Ξενοδοχείο Πολίχνη - Λεωνίδιο" href="http://www.polixni.com/rooms.php" target="_blank">Ξενοδοχείο Πολίχνη</a>

<em><strong>2) Ύδρα</strong></em>

<a href="http://www.donna.gr/wp-content/uploads/2015/04/hydra-epitafios-1.jpg" rel="attachment wp-att-2430"><img class="alignnone size-medium wp-image-2430" src="http://www.donna.gr/wp-content/uploads/2015/04/hydra-epitafios-1-300x300.jpg" alt="hydra-epitafios-1" width="300" height="300" /></a>

Τις ημέρες του Πάσχα σε τούτο το νησί αναβιώνουν ήθη και έθιμα μοναδικά που είναι στενά δεμένα με τη θάλασσα. Από ήσυχο νησί το χειμώνα, μεταμορφώνεται σε κοσμοπολίτικο, καθώς πολλοί είναι πια οι θαυμαστές της που έρχονται εδώ για να ζήσουν ένα διαφορετικό Πάσχα.
Το απόγευμα της Μεγάλης Παρασκευής η περιφορά του Επιταφίου μέσα στα δρομάκια αλλά στην παραλία είναι μια ξεχωριστή εμπειρία.
Όμως, το διαφορετικό στη βραδιά το δίνει ο «Θαλασσινός Επιτάφιος», της ενορίας του Αγίου Ιωάννη, που περιφέρεται στις γειτονιές της συνοικίας Καμίνι, ακολουθούμενος από πλήθος πιστών με αναμμένα κεριά, για να καταλήξει στο τέλος μέσα στο νερό στο γραφικό λιμανάκι, μαζί με τα νεαρά παιδιά που τον κρατούν γερά στους ώμους τους.

Ένα έθιμο παλιό που κρατά ως τις μέρες μας και γινόταν για να ευλογηθούν τα νερά της θάλασσας. Όσο ο Επιτάφιος βρίσκεται μέσα στο νερό, ψέλνεται δέηση υπέρ των σφουγγαράδων και των ναυτικών του νησιού. Το βράδυ του Μεγάλου Σαββάτου θα παρακολουθήσουμε τη λειτουργία της Ανάστασης στη Μητρόπολη της Κοιμήσεως της Θεοτόκου, στο λιμάνι. Μόλις ο παπάς πει το «Χριστός Ανέστη», ο ουρανός γεμίζει με χιλιάδες χρώματα από τα βεγγαλικά, ενώ τα φωταγωγημένα πλοία βάζουν μπροστά τις σειρήνες και φωτίζουν τον ουρανό με κόκκινες φωτοβολίδες!
Το απόγευμα της Κυριακής του Πάσχα, στην προκυμαία του λιμανιού έχουμε το κάψιμο του Ιούδα. Πρόκειται για ένα ομοίωμα γεμισμένο με εύφλεκτες ύλες που πυροδοτείται με φαντασμαγορικό τρόπο, δίνοντας το δικό του χρώμα στο λιμάνι. Ώρα, όμως, για ένα καφεδάκι και λαχταριστά αμυγδαλωτά (τα παραδοσιακά γλυκά του νησιού, τα γνωστά «Υδραίικα»).

Διάρκεια διαδρομής με πλοίο: 1 ώρα και 30 λεπτά περίπου (από Πειραιά)

Τιμή εισιτηρίου: 25 ευρώ/άτομο

Διαμονή από 60 ευρώ/2 άτομα

Προτεινόμενο κατάλυμα: Hotel Amaryllis

<em><strong>3) Ζάκυνθος</strong></em>

<a href="http://www.donna.gr/wp-content/uploads/2015/04/pascha-zakynthos.jpg" rel="attachment wp-att-2431"><img class="alignnone size-medium wp-image-2431" src="http://www.donna.gr/wp-content/uploads/2015/04/pascha-zakynthos-300x300.jpg" alt="pascha-zakynthos" width="300" height="300" /></a>
<p class="text-wide-wide" align="justify">Τη <b>Μεγάλη Παρασκευή</b> όλη η Ζάκυνθος συμμετέχει στο Θείο Δράμα. Το πρωί γίνεται η Ακολουθία των Μεγάλων Ωρών και ακολούθως η Αποκαθήλωση. Αμέσως μετά, ο Ιερέας εξέρχεται από το Ιερό Βήμα λιτανεύοντας τον Χριστό επί του ώμου του, τυλιγμένο σε λευκό σεντόνι. Σημειωτέον ότι στη Ζάκυνθο δε χρησιμοποιείται ο γνωστός -στην υπόλοιπη Ελλάδα- κεντητός Επιτάφιος, αλλά αμφιπρόσωπη ξυλόγλυπτη αγιογραφία του νεκρού Χριστού, που ονομάζεται <b>"Αμνός"</b>. Μετά τη λιτάνευση, το Σώμα του Χριστού τοποθετείται στον Επιτάφιο. Στο νησί, οι επιτάφιοι δεν στολίζονται με λουλούδια, επειδή είναι ξυλόγλυπτοι με επένδυση φύλλου χρυσού και βελούδου, δηλαδή πραγματικά έργα τέχνης.</p>
<p class="text-wide-wide" align="justify">Το μεσημέρι της Μεγάλης Παρασκευής γίνεται το αποκορύφωμα του Ζακυνθινού Μεγαλοβδόμαδου. Στον Ιερό Ναό του Αγίου Νικολάου του Μώλου, ξεκινά η λιτανεία του Εσταυρωμένο. Μαζί με τον Εσταυρωμένο λιτανεύεται και η περίφημη Εικόνα της <b>"Mater Dolorosa"</b>, δηλαδή της Παναγίας του Πάθους. Η λιτανεία διασχίζει σχεδόν όλη την πόλη και επιστρέφει στην πλατεία Σολωμού, όπου, πάνω σε βάθρο, ο Μητροπολίτης ευλογεί τον κλήρο και το λαό με τον Εσταυρωμένο.</p>
<p class="text-wide-wide" align="justify">Η λιτανεία καταλήγει στον ίδιο ναό, όπου γίνεται η εναπόθεση του Χριστού στον Επιτάφιο. Το βράδυ της Μεγάλης Παρασκευής γίνεται κανονικά σ' όλους τους Ιερούς Ναούς η Ακολουθία του Επιτάφιου Θρήνου, χωρίς όμως λιτάνευση των Επιταφίων τους. Στον Μητροπολιτικό Ναό του Αγίου Νικολάου των Ξένων η Ακολουθία αυτή, σύμφωνα με παλαιό έθιμο, δε γίνεται το βράδυ της Μεγάλης Παρασκευής, αλλά τις πρώτες πρωινές ώρες του Μεγάλου Σαββάτου και συγκεκριμένα στις 2.00 το πρωί. Στις 4.00 περίπου το πρωί γίνεται η έξοδος του Επιταφίου, ο οποίος επιστρέφει γύρω στις 5.30 στο ναό, όπου συνεχίζεται η Ακολουθία.
Κατά την πρώτη Ανάσταση περίπου στις 4 το πρωί πραγματοποιείται και το σπάσιμο των πήλινων σταμνών από τις νοικοκυρές όλων των σπιτιών, όπως επίσης η αφαίρεση πινακίδων από τη νεολαία του νησιού από τα μαγαζιά της πόλης όπου μεταφέρονται στην κεντρική πλατεία Διονυσίου Σολωμού και κατόπιν η παραλαβή τους από τους ιδιοκτήτες</p>
<p class="text-wide-wide" align="justify">Τη νύχτα του <b>Μεγάλου Σαββάτου</b>, στις 11.15 αρχίζει η Ακολουθία στο Μητροπολιτικό Ναό. Στις 11.45 ξεκινά η Αναστάσιμη πομπή για την πλατεία του Αγίου Μάρκου, όπου γίνεται η Ανάσταση. Το "Χριστός Ανέστη", ψάλλετε κατά την ιδιόμορφη Ζακυνθινή εκκλησιαστική μουσική. Αμέσως μετά η Εικόνα της Ανάστασης επιστρέφει στο Μητροπολιτικό Ναό. Κατά την τοπική παράδοση, η Αναστάσιμη Θεία Λειτουργία δεν τελείται αμέσως μετά σε κανένα ναό της πόλεως και των χωριών, αλλά το πρωί της Κυριακής του Πάσχα. Το <b>"αντέτι"</b>(έθιμο) θέλει, κατά τη διάρκεια της αναγνώσεως του Ευαγγελίου, να χτυπούν οι καμπάνες των εκκλησιών. Ας σημειωθεί ότι μόνο στο ναό του Πολιούχου μας Αγίου Διονυσίου πραγματοποιούνται δύο Αναστάσιμες Θείες Λειτουργείες.
Η πρώτη 1.00 π.μ. και η δεύτερη το πρωί του Πάσχα.</p>
<p class="text-wide-wide" align="justify">Το απόγευμα της <b>Κυριακής του Πάσχα</b> γίνεται ο Εσπερινός της Αγάπης στον Ιερό Ναό του Αγίου Λαζάρου της πόλεως και λιτάνευση της επιβλητικής εικόνας της Παναγίας της Γαλανούσας, καθώς και της εικόνας της Αναστάσεως.</p>
<p class="text-wide-wide" align="justify">Διαδρομή έως Κυλλήνη :4 ώρες</p>
<p class="text-wide-wide" align="justify">Από Κυλλήνη Ζάκυνθο: 1 ώρα:</p>
<p class="text-wide-wide" align="justify">Αξία διαδρομής: Κτελ  327 ευρώ</p>
<p class="text-wide-wide" align="justify">πλοίο 8 ευρώ/άτομο</p>
<p class="text-wide-wide" align="justify">Διαμονή: από 40 ευρώ/2 άτομα</p>
<p class="text-wide-wide" align="justify">Προτεινόμενο κατάλυμα: <a title="Balcony Hotel - Ζάκυνθος" href="http://www.balconyhotel.gr/" target="_blank">Balcony hotel</a></p>
&nbsp;

<em><strong>4) Αγρίνιο</strong></em>

<a href="http://www.donna.gr/wp-content/uploads/2015/04/819130.jpg" rel="attachment wp-att-2436"><img class="alignnone  wp-image-2436" src="http://www.donna.gr/wp-content/uploads/2015/04/819130.jpg" alt="chalkounia agrinio easter" width="403" height="302" /></a>

<span lang="el"><span class="dropcap">Κ</span></span>άθε χρόνο, η Μεγάλη Παρασκευή και το Πάσχα στο Αγρίνιο είναι συνδεδεμένο με το κάψιμο <strong>χαλκουνιών</strong>. Το βράδυ μετά τον Επιτάφιο της κάθε ενορίας, οι «χαλκουνάδες» θα κατέβουν στους δρόμους του Αγρινίου για να σμίξουν στην κεντρική πλατεία και να λάβουν μέρος στον χαλκουνοπόλεμο! Λέγεται ότι το έθιμο έχει τις ρίζες του, όπως και πολλά άλλα στην Ελλάδα στον καιρό της Τουρκοκρατίας.

Τα πράγματα δεν είναι διευκρινισμένα. Όπως γράφει ένας νεότερος χαλκουνάς, ο Χρήστος Σμυρλής – Λιακατάς, το έθιμο γεννήθηκε «από το ευρηματικό μυαλό των Βραχωριτών (Αγρινιωτών) που δοκίμαζε  ποιότητα της Δημητσάνικης μπαρούτης πριν χρησιμοποιηθεί για να κυνηγήσει τον Τούρκο κατακτητή». Ήρθε η Επανάσταση του 1821 και μετά ο «αγώνας» εκείνος παρέμεινε έθιμο, στην περιοχή του Αγρινίου. Το έθιμο δημιούργησε τις «ομάδες» του χαλκουνοπόλεμου. Δύο (2) ήταν οι βασικές «ομάδες». Η «ομάδα» του Αγίου Χριστοφόρου- Αγίας Τριάδας και Αγίου Γεωργίου και η «ομάδα» του Αγίου Δημητρίου-Παναγίας και Ευαγγελιστρίας. Η «μάχη» παλιότερα γινόταν στην επάνω πλατεία (Στράτου), αργότερα στην κάτω πλατεία (Μπέλλου-Δημοκρατίας). Η ετοιμασία του χαλκουνιού ξεκινάει 1-2 μήνες νωρίτερα από την Μ.Παρασκευή.

Αναζητείται ο καλός «χαρτός», το κατάλληλο μίγμα μπαρουτιού (που δοκιμάζεται) για να είναι ασφαλές και με καλό κάψιμο-θέαμα. Το φτιάξιμο του χάρτινου «σωλήνα», το «σφίξιμο», το «τάπωμα» και το «γέμισμα», μια διαδικασία χαράς, κεφιού και…επιμόρφωσης για τους νεώτερους χαλκουνάδες και τα «χαλκούνια» έτοιμα για την Μεγάλη Παρασκευή. Κατά καιρούς απαγορεύονταν το κάψιμο χαλκουνιών εξ αιτίας των ατυχημάτων που προκαλούσε τόσο σε χαλκουνάδες όσο και σε θεατές.

Παρά ταύτα κάποιοι …θαρραλέοι Αγρινιώτες, ρίχνανε -κρυφά - χαλκούνια ακόμη και τότε στην γειτονιά τους. Μετά το 1985 άρχισε σιγά-σιγά το έθιμο να ενθαρρύνεται και να εκτελείται μέσα σε ασφαλέστερο περιβάλλον κάθε Μεγάλη Παρασκευή στην κεντρική πλατεία του Αγρινίου με προσοχή και χωρίς ιδιαίτερα προβλήματα. Ένα έθιμο που κράτησαν  Γιωτοπουλαίοι, Παπαλένηδες, Ζυματουραίοι, Ζαβραίοι, Πολίτης, Πετσώρης και αργότερα Κούκας Τσιρώνης, Κουτσούκης, Ζανάκος, Καζαντζής, Λιακατάς κ.α  Ένα έθιμο που θυμίζει με τον τρόπο του, τους «μπουρλοτιέρηδες» του 1821 και που συντηρεί με την δική του ομορφιά την παράδοση της συμμετοχής στον Αγώνα της Απελευθέρωσης της περιοχής του Αγρινίου, για να θυμούνται οι παλαιότεροι και να μαθαίνουν οι νεώτεροι…

Διάρκεια διαδρομής: 4 ώρες

Τιμή εισιτηρίου: 30 ευρώ

Διαμονή: Από 55 ευρώ/2 άτομα

Προτεινόμενο κατάλυμα: Kastraki hotel

&nbsp;

&nbsp;

&nbsp;