Ποια ζώδια θα κάνουν σχέση στις διακοπές τους και ποια θα περάσουν απλά καλά; Μάθε, ανάλογα με το ζώδιο σου, πότε είναι η κατάλληλη περίοδος να φύγεις για διακοπές και τι σε περιμένει εκεί!!! Θα χτίσεις παλάτια στην άμμο... ή αυτό το καλοκαίρι θα είναι σταθμός για σένα και το νέο σου ταίρι;

&nbsp;

<strong>ΚΡΙΟΣ</strong>
Ο κατάλληλος μήνας για να ετοιμάσεις βαλίτσες και να φύγεις για ένα πολυσύχναστο προορισμό είναι από τα τέλη Ιουλίου και μετά. Άσε να περάσει η ηλιακή έκλειψη στις αρχές Ιουλίου που θα σε ταλαιπωρήσει και θα σε εξουθενώσει. Όχι πως εκεί που θα πας θα ξεκουραστείς, γιατί σε περιμένει παραπάνω από ένας έρωτας. Ναι, καλά διαβάζεις! Τα κακά μαντάτα είναι ότι φεύγοντας από το νησί, σίγουρα το κινητό σου θα είναι γεμάτο από νέα τηλέφωνα αλλά στις βαλίτσες σου προς την επιστροφή δεν θα έχει τρυπώσει κάποια σταθερή σχέση. Ζήσε λοιπόν ένα καυτό και περιπετειώδες καλοκαίρι χωρίς έγνοιες.

<strong>ΤΑΥΡΟΣ</strong>
Όσο και αν δεν σου αρέσει η ιδέα να πας διακοπές στις αρχές Σεπτέμβρη, αφού όλοι οι φίλοι-ες σου έχουν κανονίσει πιο νωρίς, έχω κάτι που μπορεί να σε δελεάσει και να σε μεταπείσει. Το πρώτο 15ημερο του Σεπτέμβρη, εκτός από το γεγονός ότι θα σε ηρεμήσει και θα σε χαλαρώσει, ένας μεγάλος έρωτας περιμένει να πάρει σάρκα και οστά. Είναι η πιο κατάλληλη περίοδος να ζήσεις κάτι δυνατό κι έντονο, το πιθανότερο είναι να αλλάξεις το εισιτήριο επιστροφής γιατί θα γυρίσεις με πολύ καλή παρέα η οποία θα σου κρατήσει συντροφιά τις κρύες νύχτες του χειμώνα.

<strong>ΔΙΔΥΜΟΙ</strong>
Η έκλειψη ηλίου και μάλιστα στο ζώδιο σου, τις αρχές Ιουνίου, σε καθήλωσαν όλο το μήνα σε ένα γραφείο και τα σαββατοκύριακα, σου φαινόταν ατελείωτα. Καλή περίοδος για σένα και τα ερωτικά σου φαίνεται ότι είναι το δεύτερο δεκαπενθήμερο του Ιουλίου, εκεί σε περιμένει ένα ειδύλλιο καυτό που θα κρατήσει πάνω από μια εβδομάδα, αλλά λιγότερο από έναν μήνα. Ενώ θα ξεκινήσει περιπετειώδης και με έντονο πάθος, θα καταλαγιάσει όταν θα διαπιστώσεις ότι κάτι λείπει από αυτή την καλοκαιρινή σχέση, κάπου υστερεί, όχι πως αυτό θα σε κάνει να το βάλεις κάτω φυσικά, κράτησε τις καλές στιγμές και μερικές φωτογραφίες να σου θυμίζουν άλλον ένα καλοκαιρινό έρωτα στο ενεργητικό σου.

<strong>ΚΑΡΚΙΝΟΣ</strong>
Πες μου, πώς να γνωρίσεις τον μεγάλο έρωτα, όταν τα επαγγελματικά σου σε απασχολούν ακόμη και τα σαββατοκύριακα του καυτού Αυγούστου; Όταν φοβάσαι να ζητήσεις ένα διήμερο από το αφεντικό σου για να πεταχτείς έστω και μέχρι την Ύδρα; Άσε που η έκλειψη ηλίου στο ζώδιό σου αρχές Ιουλίου θα σε ταλαιπωρήσει απίστευτα. Η λύση έρχεται έστω και για επτά μέρες, αν σου είναι εύκολο ζήτησε την τελευταία εβδομάδα του Αυγούστου, όπου εκεί μπορεί να μην γνωρίσεις τον καρμικό έρωτα της ζωής σου, αλλά σίγουρα μια καυτή αγκαλιά θα σε χαλαρώσει και θα σε ηρεμήσει, με φόντο το ηλιοβασίλεμα.

<strong>ΛΕΩΝ</strong>
Ο Αύγουστος επιτάσσει και επιβάλει να πάρεις ένα μήνα τουλάχιστον άδεια! Το πού θα πας δεν έχει μεγάλη σημασία, αφού όποιο προορισμό και αν επιλέξεις, δείχνει ότι η παρέα μετρά. Η καλή παρέα θα έρθει χωρίς να είναι αυτός ο σκοπός σου, ατελείωτες συζητήσεις και αναλύσεις όλο τον Αύγουστο θα σου κρατήσουν πολύ καλή συντροφιά. Προοδευτικά αυτή η παρέα μπορεί να εξελιχθεί σε μια μεγάλη σχέση, αρκεί εσύ να ανάψεις το πράσινο φως και να έχεις το κουράγιο για μια νέα αρχή. Το εμπόδιο και η δυσκολία σου για μια νέα αρχή στις διακοπές, είναι ότι πριν φύγεις για αυτό το ταξίδι, έχεις στις βαλίτσες σου μια ερωτική απογοήτευση ή έναν χωρισμό που σε ταλαιπώρησε αρκετά.

ΠΑΡΘΕΝΟΣ
Ποιος περιμένει μέχρι τις διακοπές; Ακόμη και αν επιλέξεις να αποδράσεις ένα σαββατοκύριακο, σε έναν κοντινό προορισμό, θα συναντήσεις ένα μεγάλο φλερτ και το σίγουρο είναι ότι δε θα χάσεις. Δεν υπόσχομαι ότι το φλερτ αυτό μπορεί να γίνει και συνταξιδιώτης στις διακοπές σου, μιας κι έχεις ανάγκη να κάνεις πολλά χωρίς δεσμεύσεις, να περάσεις καλά με την παρέα σου, που τόσο έχεις στερηθεί λόγω δουλειάς. Καλού κακού όμως μην ξεχάσεις να ζητήσεις τηλέφωνο, γιατί το Σεπτέμβριο θα σκέφτεσαι τι θα είχε γίνει αν έκανες ένα παραπάνω βήμα ή αν τροφοδοτούσες λίγο περισσότερο όλη αυτή την ερωτική έλξη.

<strong>ΖΥΓΟΣ</strong>
Χρόνια είχες να αισθανθείς έτσι, είναι για σένα το πιο ερωτικό καλοκαίρι που πέρασες ποτέ. Λίγη σημασία έχει το που ή το πότε θα πας διακοπές, μιας και ο έρωτας θα σε βρει όπου και αν κρυφτείς! Πολλά φλερτ, ανοιχτές ερωτικές προκλήσεις και η αλήθεια είναι ότι θα μπερδευτείς με τις πολυάριθμες προτάσεις, πριν ακόμη φύγεις για τις προγραμματισμένες διακοπές. Είχες πολύ καιρό να ερωτευθείς, πέρασες και μια δύσκολη περίοδο που ο Κρόνος ήταν και είναι συνεχώς πάνω από το κεφάλι σου και τώρα έχεις την ανάγκη να επιλέξεις το καλύτερο, αυτό που σου αξίζει. Το καλοκαίρι θα ξεκαθαρίσουν πολλά στα ερωτικά σου και το σίγουρο είναι πως ο Σεπτέμβρης σε βρίσκει μέσα σε σχέση.

<strong>ΣΚΟΡΠΙΟΣ</strong>
Καλοκαίρι δίχως έρωτα δε γίνεται για τους ερωτικούς Σκορπιούς και όμως, για κάποιο ανεξήγητο λόγο, η διάθεσή σου αυτό το τρίμηνο του καλοκαιριού θα είναι πεσμένη. Όταν δε προκαλεί κάποιος και την τύχη του, ο έρωτας δε μπορεί να εισβάλλει στη ζωή του με το ζόρι. Καλή περίοδος για διακοπές είναι το χρονικό διάστημα από 10 Αυγούστου έως και τα τέλη, είναι μια περίοδος που αν μη τι άλλο θα υπάρχει μια ερωτική ατμόσφαιρα προκειμένου να ανεβάσει την αυτοπεποίθηση σας και να σας κρατήσει ακόμη στο ερωτικό παιχνίδι ζωντανούς.

<strong>ΤΟΞΟΤΗΣ</strong>
Κάποιος στα γενέθλια ή στη γιορτή σου, σου ευχήθηκε «άντε και του χρόνου διπλός-η»! Αυτό ακριβώς θα συμβεί το καλοκαίρι, πας μόνος-η και φεύγεις με παρέα και μάλιστα πολύ καλή παρέα. Δυστυχώς ή ευτυχώς, σ’ αυτή την πρόβλεψη υπάρχει μια βασική προϋπόθεση για να βγει αληθινή, αν δεν προκαλέσεις την τύχη σου, αν δεν δείξεις ερωτικά διαθέσιμος, κανείς δεν θα έρθει να σε πάρει από το χεράκι προκειμένου να σε παρασύρει σε ερωτικά μονοπάτια. Διεκδίκησε για να έχεις, δεν είναι κακό να αφεθείς στο λίγο κρασί, λίγο θάλασσα! Το ολόγιομο φεγγάρι του Αυγούστου, σου φέρνει αυτό που έχεις ανάγκη να ζήσεις και δε τολμάς να παραδεχθείς στον εαυτό σου. Κατάλληλη περίοδος για διακοπές είναι ο μήνας Αύγουστος.

<strong>ΑΙΓΟΚΕΡΩΣ</strong>
Κόπιασες, ίδρωσες, κουράστηκες στη δουλειά, σου αξίζει λοιπόν ένας έρωτας που θα κατανοήσει ότι πάνω από όλα έχεις ανάγκη από ξεκούραση. Τα καλά νέα είναι πως δε θα προλάβεις να πατήσεις το πόδι σου στον προορισμό που αποφάσισες να πας, αφού το πρώτο σκίρτημα έρχεται σε πλοίο, αεροπλάνο ή πούλμαν! Κατάλληλη περίοδος για να κατέβεις από το μέσο μεταφοράς μ’ έναν νέο έρωτα να σου κρατά το χέρι, δείχνει ότι είναι τα μέσα ακριβώς του Αυγούστου. Αν θες να κρατήσει για χρόνια αυτός ο έρωτας κάνε μου μια χάρη, άσε στο σπίτι σου το κινητό της δουλειάς, το laptop και το σημειωματάριο με τις επαγγελματικές σου υποχρεώσεις. Ας είναι οι πρώτες διακοπές χωρίς τίποτε να σου θυμίζει τι δουλειά κάνεις.

<strong>ΥΔΡΟΧΟΟΣ</strong>
Ξελόγιασμα μου μυρίζεται και το μόνο σίγουρο είναι πως δεν θα μπορείς να αντισταθείς. Αυτό το καλοκαίρι είναι αμφίβολο το αν θα πας κάπου, λόγω ανειλημμένων υποχρεώσεων, ή αν θα κανονίσεις τελευταία στιγμή κάποια απόδραση, ωστόσο ο έρωτας θα σου χτυπήσει την πόρτα και μπορεί να μετατρέψει την καθημερινότητά σου σε τρελές διακοπές, να σε κάνει να μην μπορείς να πας την επόμενη μέρα στο γραφείο. Σχέση με προϋποθέσεις σοβαρού δεσμού είναι προ των πυλών, τους ζεστούς μήνες του καλοκαιριού! Και οι 3 μήνες για το ζώδιο σου, μπορούν να αποβούν μοιραίοι.

<strong>ΙΧΘΥΕΣ</strong>
Δύσκολοι καιροί για Πρίγκιπες- σες αυτό το καλοκαίρι. Προσοχή μεγάλη στα κάστρα στην άμμο, γιατί πιθανό είναι να τυφλωθείς από τον ήλιο, να επενδύσεις πολλά και να πάρεις λίγα. Θα πρότεινα να πάρεις την παρέα σου και να πάτε σε ένα νησί που θα κοντεύει να βουλιάξει από κόσμο τον Αύγουστο. Να αφήσεις πίσω τις σκοτούρες και τις έγνοιες και μότο σου να γίνει το "δε βαριέσαι, βλέπουμε από Σεπτέμβρη τα ερωτικά". Ερωτικές προτάσεις φυσικά και θα δεχθείς, θα γοητεύσεις κόσμο και θα γοητευτείς, μα… άνθρακας ο θησαυρός.

<a href="http://www.astrologos.gr/article/poia-zodia-tha-eroteythoyn-ayto-kalokairi" target="_blank">Πηγή</a>

&nbsp;