Το κόκκινο, για εμάς τις γυναίκες, σίγουρα δεν είναι ένα χρώμα, ειδικά όταν μιλάμε για κραγιόν.

Σε κραγιόν μπορείς να βρεις ουκ ολίγες αποχρώσεις του, άλλες με πιο πορτοκαλί υποτόνους και άλλες με πιο μπλε.

<em><strong>Πώς θα δεις ποιο σου ταιριάζει καλύτερα;</strong></em>

<strong>Tip 1:</strong>

Αν έχεις επιδερμίδα με πιο κίτρινους και μπεζ υποτόνους, τότε προτίμησε πιο ζεστό και βαθύ κόκκινο.

Ειδάλλως, αν η επιδερμίδα σου είναι περισσότερο ροζ, τότε προτίμησε κόκκινο κραγιόν με ψυχρούς υποτόνους, όπως του μπλε.

<strong>Tip 2:</strong>

Αν δεν μπορείς να καταλάβεις το χρώμα της επιδερμίδας σου, τότε μπορείς να το βρεις με ένα εύκολο κόλπο, τσεκάροντας τις φλέβες σου στο εσωτερικό του καρπού σου.

Αν οι φλέβες σου έχουν πράσινο χρώμα, τείνουν προς τη πιο ζεστή και σταρένια επιδερμίδα, οπότε όπως προείπαμε, σου ταιριάζουν οι πιο ζεστές αποχρώσεις του κόκκινου (πορτοκαλί, κοραλί).

Οι φλέβες που έχουν μπλε χρώμα είναι αυτές με τη πιο ψυχρή επιδερμίδα με τους ροζ υποτόνους. Σε αυτή την περίπτωση, ταιριάζει το κόκκινο με το ανεπαίσθητο μπλε, όπως του κρασιού ή του κερασιού.

Σε περίπτωση που οι φλέβες σου είναι και πράσινες και μπλε, το πιθανότερο είναι να σου ταιριάζουν οι περισσότερες αποχρώσεις του κόκκινου.

&nbsp;