<p>Από τον καφέ μέχρι την κέτσαπ και το κρασί, σας αποκαλύπτουμε πώς μπορείτε να απαλλαγείτε ακόμα και από τον πιο επίμονο λεκέ και να σώσετε<br />
τα ρούχα και τα υφάσματά σας χωρίς να χρειαστεί να ξοδέψετε μια περιουσία στο καθαριστήριο.Καφές</p>
<p>Τοποθετήστε το ύφασμα πάνω σε μια λεκάνη και ανοίξτε το καλά. Στη συνέχεια, ρίξτε ζεστό νερό στην περιοχή του λεκέ. Σε περίπτωση που ο καφές που έπεσε στο ύφασμα περιείχε γάλα, περάστε την περιοχή του λεκέ με ένα ειδικό διαλυτικό για λιπαρούς λεκέδες. Αν πάλι περιείχε ζάχαρη, τότε εφαρμόστε στη λερωμένη περιοχή ένα προϊόν απομάκρυνσης λεκέδων και αφήστε το να δράσει για μισή ώρα προτού το πλύνετε. Αν το ύφασμα είναι χρωματιστό τότε, προτού το πλύνετε, αφήστε το να μουλιάσει σε κρύο νερό με λίγη αμμωνία. Τέλος, αν το ύφασμα είναι λευκό, βρέξτε τον λεκέ με λίγο οξυζενέ προτού το βάλετε για πλύσιμο.</p>
<p>Κέτσαπ</p>
<p>Έπεσε κέτσαπ στην αγαπημένη σας μπλούζα; Κανένα πρόβλημα! Ρίξτε στο λεκέ λίγο απορρυπαντικόκαι, έπειτα, περάστε τον με λίγο λευκό ξίδι. Τρίψτε καλά τη λερωμένη περιοχή χρησιμοποιώντας μία οδοντόβουρτσα και σε λίγα λεπτά θα δείτε τη μπλούζα καθαρή και πάλι!</p>
<p>Σοκολάτα</p>
<p>Για να ξεφορτωθείτε τον πιο γλυκό λεκέ, πάρτε ένα μαχαίρι (ή μια σπάτουλα) και αφαιρέστε πιθανά υπολείμματα σοκολάτας από την επιφάνεια του υφάσματος. Έπειτα, αναμίξτε 1 κ.σ. απορρυπαντικό πιάτων με ένα ποτήρι νερό και ψεκάστε με αυτό το διάλυμα τον λεκέ. Τέλος, καλύψτε το λεκέ με λίγο απορρυπαντικό και βάλτε στο πλυντήριο.</p>
<p>Μουστάρδα</p>
<p>Απαλλαγείτε εύκολα από τη μουστάρδα που έπεσε πάνω στα ρούχα σας, μουσκεύοντας τα σε λευκό ξίδι. Τέλος, για να ξεφορτωθείτε κάθε ίχνος του λεκέ, ψεκάστε τον με λίγο απορρυπαντικό πιάτων διαλυμένο σε νερό.</p>
<p>Κόκκινο Κρασί</p>
<p>Αν χύθηκε κόκκινο κρασί στο αγαπημένο σας φόρεμα, τρέξτε κατευθείαν στην κουζίνα σας! Ρίξτε στο λεκέ λίγο αλάτι προτού τοποθετήσετε το ύφασμα πάνω σε μια λεκάνη και το «λούσετε» με ζεστό νερό.</p>
<p><a href="http://faysbook.gr/" target="_blank">Πηγή</a></p>