Η τριχόπτωση δεν είναι πια αποκλειστικό πρόβλημα των ανδρών, όπως συνέβαινε παλιότερα, καθώς εδώ και πολλά χρόνια αυξάνονται συνέχεια οι γυναίκες οι οποίες διαπιστώνουν ότι τα μαλλιά τους αδυνατίζουν ή αραιώνουν.

Θα γνωρίζετε ασφαλώς ότι πολλά φυτά, όπως η τσουκνίδα, τονώνουν την τριχοφυΐα, αρκεί να ξεβγάζουμε τακτικά τα μαλλιά μας με το αφέψημά τους, ενώ τώρα κυκλοφορούν λοσιόν και συμπληρώματα διατροφής τα οποία συχνά προσφέρουν σημαντική βοήθεια.

<strong>Tips κατά της τριχόπτωσης</strong>
<ul>
	<li>Μπορείτε να διεγείρετε την ανάπτυξη των τριχών τρώγοντας τροφές πλούσιες σε <em>βιταμίνη Β</em> και ταυτόχρονα μειώνοντας την κατανάλωση ζάχαρης.</li>
	<li>Θα βοηθήσει επίσης αν πίνετε κάθε πρωί έναν χυμό, ο οποίος περιέχει 1 χούφτα φύτρα άλφα άλφα, 2 μεγάλα φύλλα μαρουλιού, 4 καρότα και ένα μικρό κομμάτι φρέσκο τζίντζερ.</li>
	<li>Καταναλώστε συκώτι, φακές, σπανάκι και φασόλια, που είναι πλούσια σε σίδηρο, κατά προτίμηση σε συνδυασμό με τρόφιμα που περιέχουν βιταμίνη C (μπρόκολο, σύκα, πορτοκάλια, πατάτες, γκρέιπ - φρουτ, μήλα, πιπεριές), καθώς η βιταμίνη αυτή διευκολύνει την απορρόφηση του σιδήρου από τον οργανισμό.</li>
	<li>Για να δυναμώσετε τα μαλλιά χρησιμοποιείστε σαμπουάν και τονωτικές αμπούλες που περιέχουν στη σύσταση τους χένα, τζιν-σενγκ, θυμάρι, δενδρολίβανο, ευκάλυπτο, κέδρο, τσουκνίδα, φασκόμηλο ή το βότανο echinecea.</li>
	<li>Περιορίστε όσο γίνεται το φορμάρισμα των μαλλιών με πιστολάκι, σίδερο, ρόλεϊ, κ.λπ, ειδικά τις εποχές που εντείνεται η τριχόπτωση.</li>
	<li>Προτιμήστε ως χτένισμα μια χαλαρή αλογοουρά στη βάση του αυχένα ή ένα επίσης χαλαρό σινιόν από τη σφιχτή αλογοουρά στην κορυφή του κεφαλιού, ειδικά αν έχουμε μακριά μαλλιά, που έχουν και μεγαλύτερο βάρος λόγω του μήκους τους.</li>
</ul>