<p style="text-align: left;">Ποικίλες συζητήσεις γίνονται κατά καιρούς για την διάρκεια του θηλασμού. Αυτό που απασχολεί τις περισσότερες μέλλουσες μητέρες είναι το χρονικό διάστημα που θα πρέπει ο εκάστοτε θηλασμός να διαρκέσει. Οι παλαιότεροι υποστήριζαν ότι όσο περισσότερο τόσο το καλύτερο, έλλειψη εναλλακτικών λύσεων ή σοφή επιλογή ;</p>
<p style="text-align: left;">Μελέτη που δημοσιεύτηκε πρόσφατα στην επιστημονική επιθεώρηση «The Lancet Global Health», έρχεται μάλλον να τους δικαιώσει. Μελετητές παρακολούθησαν 5.914 νεογέννητα όχι για ένα ούτε για δύο αλλά για 30 ολόκληρα χρόνια! Οι 3.493 από τους πλέον ενήλικες, που δέχτηκαν να συμμετέχουν σε μία διαφορετική συνέντευξη, έδωσαν πληροφορίες για τη ζωή τους και πως αυτή έχει εξελιχθεί σε ορισμένους τομείς της όπως για παράδειγμα η μόρφωση το εισόδημα και το IQ.</p>
<p style="text-align: left;">Οι ειδικοί διαπίστωσαν ότι όσοι από τους συμμετέχοντες είχαν θηλάσει πάνω από 12 μήνες είχαν καταλήξει με  καλύτερη μόρφωση, μεγαλύτερα μηνιαία εισοδήματα και υψηλότερο ΙQ.</p>
<p style="text-align: left;">Πιο αναλυτικά, όσοι είχαν θηλάσει για περισσότερο από 1 χρόνο, είχαν 4 μονάδες πιο υψηλό IQ, τουλάχιστον 1 επιπλέον χρόνο ανώτερης μόρφωσης και κέρδιζαν 30% περισσότερα χρήματα κάθε μήνα, συγκριτικά με όσους είχαν θηλάσει λιγότερο. Αυτό οφείλεται στο γεγονός ότι το μητρικό γάλα είναι μεγάλη πηγή ορισμένων λιπαρών οξέων που διαδραματίζουν καθοριστικό ρόλο στην ανάπτυξη του εγκεφάλου.</p>
<p style="text-align: left;">ο Δρ. Bernardo Lessa Horta, επικεφαλής της μελέτης και βοηθός καθηγητή στο University of Pelotas της Βραζιλίας, διευκρινίζει ότι όλα τα παραπάνω δεν οφείλονται αποκλειστικά και μόνο στο θηλασμό αλλά σίγουρα συντελούν στην γενικότερη ανάπτυξη του σώματος και του πνεύματος η οποία είναι καθοριστική για την εξελικτική πορεία της ζωής κάθε ενήλικα. Τα συμπεράσματα φυσικά δικά σας.</p>