Οι καιροί, ομολογουμένως, είναι πολύ δύσκολοι και οφείλουμε αν όχι να περιοριστούμε, σίγουρα να προσαρμοστούμε σε άλλα δεδομένα, κάνοντας οικονομία σε καθημερινά πράγματα.

Με έξυπνες και απλές κινήσεις μπορείτε να «σώσετε» σε μεγάλο βαθμό το πορτοφόλι σας...

<strong>1)</strong> Γράψτε λίστα με τα απαραίτητα πράγματα από το σούπερ μάρκετ. Έτσι δεν θα παρασυρθείτε σε περαιτέρω σπατάλες.

<strong>2)</strong> Βγάλτε από την πρίζα τις ηλεκτρικές συσκευές, όταν δεν τις χρησιμοποιείτε. Ακόμη και ένας φορτιστής στην πρίζα καταναλώνει ρεύμα. Ποιος ο λόγος να πληρώνετε άσκοπα;

<strong>3)</strong> Μην αφήνετε το θερμοσίφωνα ανοιχτό για ώρες. Συνήθως 20-30 λεπτά είναι αρκετά για να ζεστάνει το νερό και να κάνετε το μπάνιο σας.

<strong>4)</strong> Φροντίστε τα πλυντήρια ρούχων και πιάτων να είναι γεμάτο. Έτσι δεν θα χρειαστεί να βάλετε πολλές φορές πλυντήριο και θα εξοικονομήσετε ρεύμα.

<strong>5)</strong> Κάντε μια έρευνα αγοράς πριν ψωνίσετε. Υπάρχουν πολλές συμφέρουσες εκπτώσεις και προσφορές.

<strong>6)</strong> Μην σνομπάρετε τα εκπτωτικά κουπόνια. Ακόμη και η έκπτωση να είναι μικρή, είναι συμφέρουσα για το πορτοφόλι σας!

<strong>7)</strong> Μην πετάτε το φαγητό που περισσεύει. Τα παγωμένα μακαρόνια μπορούν να γίνουν μια σαλάτα με μαγιονέζα, πιπεριές κτλ. Ποιος ο λόγος να τα πετάτε;

<strong>8) </strong>Περιορίστε το φαγητό απέξω. Εκτός από το ότι είναι ανθυγιεινό, είναι και αρκετά ακριβό.

&nbsp;