Τελειώνοντας το σχολείο, ξεκινούν οι καλοκαιρινές εξορμήσεις, είτε διακοπές είτε σύντομες εκδρομές. Σε κάθε περίπτωση οι γονείς, είναι σημαντικό, να παίρνουν τα μέτρα τους για την καλύτερη δυνατή προστασία των παιδιών τους.

<strong>Τι πρέπει να ξέρουμε...</strong>
Γνωρίζουμε ότι όπου και να πάμε θα έχει πολύ ήλιο. Ο ήλιος, εκτός από όλα τα καλά που μας προσφέρει, μπορεί να προκαλέσει και πολλά προβλήματα στη υγεία μας.

<strong>Τι μπορεί να προκαλέσει ο ήλιος;</strong>

•<strong>ΕΓΚΑΥΜΑΤΑ:</strong> Η έκθεση στον ήλιο για πολλή ώρα μπορεί να προκαλέσει εγκαύματα 1ου και 2ου βαθμού με φαγούρα, πόνο και κίνδυνο να πάθω μόλυνση και να μου μείνουν σημάδια.

<strong>• ΗΛΙΑΣΗ ΚΑΙ ΘΕΡΜΟΠΛΗΞΙΑ</strong> Η ηλίαση μπορεί να προκαλέσει πονοκέφαλο ζάλη, εμετούς και ίσως πυρετό, και τότε σίγουρα οι διακοπές θα χαλάσουν.

<strong>• ΑΦΥΔΑΤΩΣΗ: </strong>Από τη στιγμή που τα παιδιά αισθάνονται δίψα, τα κύτταρα είναι ήδη αφυδατωμένα, γι’ αυτό θα πρέπει να πίνουν άφθονο νερό ακόμα και πριν διψάσουμε.

<strong>Πώς θα προφυλάξουμε τα παιδιά;</strong>
<strong>1.</strong> Τη πρώτη μέρα θα πρέπει να μείνουν στον ήλιο λίγη ώρα.
<strong>2.</strong> Αποφεύγουμε τον ήλιο από τις 10 το πρωί μέχρι τις 3 το απόγευμα.
<strong>3</strong>. Η αντηλιακή κρέμα να έχει δείχτη προστασίας πάνω από 15 και η να εφαρμόζεται κάθε 2-3 ώρες.
<strong>4.</strong> Πρέπει να γίνεται κατανάλωση άφθονων υγρών για να μη πάθουν αφυδάτωση.
<strong>5.</strong> Να γίνεται<strong> </strong>τακτικό μπάνιο.
<strong>6.</strong> Τους φοράμε καπελάκι και γυαλιά ηλίου.
<strong>7.</strong> Να γίνεται παιχνίδι κάτω από τη μεγάλη ομπρέλα του ήλιου.
<strong>8.</strong> Να φορούν ελαφρά ρούχα, τα οποία κατά προτίμηση να είναι ανοιχτόχρωμα για να αντανακλούν τη ακτινοβολία.

<strong>Τι άλλο πρέπει να προσέξουμε κατά τη διάρκεια των διακοπών;</strong>
<ul>
	<li>Όταν ταξιδεύουμε το παιδί κάθεται πάντα στο πίσω κάθισμα και όχι από την πλευρά του ήλιου.</li>
	<li> Το καλοκαίρι οι δηλητηριάσεις είναι πιο συχνές γι’ αυτό θα πλένω πρέπει να γίνεται τακτικά το πλύσιμο των χεριών.</li>
	<li>Είναι σημαντικό να τρώνε αρκετά φρούτα, χορταρικά και δημητριακά.</li>
	<li>Προσοχή στο γάλα ή στο φαγητό που κουβαλάμε μαζί μας στην παραλία για να το ταΐσουμε το παιδί. Καλύτερα αυτό να γίνει στο σπίτι, καθώς η πιθανότητα να μολυνθεί κάποιο σκεύος ή η τροφή από παθογόνα μικρόβια είναι μεγάλη.</li>
	<li>Το μέρος των διακοπών να είναι με βάση τις ανάγκες του μωρού/παιδιού. Είναι καλό να υπάρχει γρήγορη πρόσβαση σε νοσοκομείο σε περίπτωση που χρειαστεί, καθώς και να υπάρχει διαθέσιμος παιδίατρος στην περιοχή.</li>
	<li>Να υπάρχει μαζί ένα φορητό φαρμακείο.</li>
</ul>
<strong>Τι μπορούμε να πάρουμε μαζί μας:</strong>

<strong><em>Φάρμακα: </em></strong>
<strong>1.</strong> Αντιπυρετικά σιρόπια και υπόθετα τα οποία θα πρέπει να διατηρούνται στο ψυγείο.
<strong>2.</strong> Ορούς σε φακελάκια (ηλεκτρολύτες) Απαραίτητοι για εμετούς και διάρροιες ειδικά σε μικρές ηλικίες.
<strong>3.</strong> Αντιαλλεργική κρέμα. Χρησιμοποιείται για τα τσιμπήματα εντόμων ή για άλλα αλλεργικά εξανθήματα.
<strong>4.</strong> Αντιβιοτική κρέμα για θεραπεία δερματικής μόλυνσης ιδίως από σταφυλόκοκκο που είναι πολύ συχνή το καλοκαίρι.
<strong>5. </strong>Αντισηπτικό διάλυμα, βαμβάκι, επιδέσμους και γάζες (εγκαυμάτων και κανονικές).
<strong>6</strong>. Εάν κάποιο παιδί πάσχει από κάποια χρόνια ασθένεια (πχ άσθμα) να μη ξεχάσει να πάρει τα φάρμακα μαζί του.                                                   <strong>7.</strong> Εντομοαπωθητικά. Είναι πολύ χρήσιμα για αποφυγή τσιμπημάτων από διάφορα έντομα.
<strong>8.</strong> Θερμόμετρο. Όλα τα πιο πάνω θα χρησιμοποιηθούν μόνο σε συνεννόηση με το γιατρό. Γι' αυτό φρόνιμο είναι οι γονείς μου να επικοινωνήσουν με το γιατρό μου πριν πάνε διακοπές.