Για λαμπερό και υγιές πρόσωπο ακολούθησε τις παρακάτω συμβουλές και είναι σίγουρο πως τα αποτελέσματα θα σε κάνουν να μην σκέφτεσαι τα δέκα λεπτά που ξύπνησες νωρίτερα για να προλάβεις!

<b>Τόνερ:</b> Μετά τον καθαρισμό του δέρματος από το μακιγιάζ, το ph του δέρματος διαταράσσεται και ο μόνος τρόπος για να το επαναφέρεις-στην τάξη είναι με τη βοήθεια του τόνερ. Μετά τον καθαρισμό με το γαλάκτωμα ή το σαπούνι, βάλε σε ένα βαμβάκι μικρή ποσότητα τόνερ και ταμπονάρισε απαλά το προσωπάκι σου έτσι ώστε να απομακρύνεις κάθε ίχνος λιπαρότητας και αποχαιρέτισε αντιαισθητικά στίγματα και σπυράκια στη στιγμή.

<b>Ενυδάτωση: </b>φυσικά και δεν είναι μυστικό πως η ενυδάτωση της επιδερμίδας σου είναι το βασικό που πρέπει να κάνεις κάθε μέρα ακόμη και αν παραλείπεις τα υπόλοιπα! Μια "ελαφριά" ενυδατική κρέμα με αντηλιακό δείκτη προστασίας είναι ιδανική για την ημέρα ενώ οι πιο πλούσιες κρέμες προσφέρουν στην επιδερμίδα σου την ανάπλαση που έχει ανάγκη και είναι ιδανικές για την νύχτα. Αν πάλι ξεχνάς την ενυδατική σου το πρωί ή δεν προλαβαίνεις να απλώσεις και ενυδατική και στη συνέχεια το μακιγιάζ σου δεν έχεις παρά να δοξάσεις τις BB κρέμες! Μην ξεχνάς πως η κρέμα ΒΒ μπορεί να φορεθεί μόνη της σαν απλή ενυδατική με λίγο χρώμα αλλά μπορεί να αντικαταστήσει και το primer πριν απλώσεις το μέικ-απ σου αφού καλύπτεις τις χρωματικές διαφορές και τις κοκκινίλες και αν θέλεις μπορείς να το απλώσεις και πριν το μέικ-απ σου ή απλά να το φορέσεις μόνο του. Αν έχεις μαύρους κύκλους κάτω από τα μάτια σίγουρα δεν μπορείς να αποφύγεις και το κονσίλερ αφού η ΒΒ σου δεν θα καλύψει τέλεια τους κύκλους γιατί έχει "απαλή" σύσταση. Γενικά μπορείς να χρησιμοποιείς την ΒΒ κρέμα σου για να δείχνει το δέρμα σου ελαφρώς βαμμένο αλλά και να το ενυδατώσεις παράλληλα.

<b>Καθαρισμός: </b>Καλό είναι να είσαι σίγουρη πως δεν έχεις στο δέρμα σου υπολείμματα από το μακιγιάζ της προηγούμενης μέρας. Με ένα βαμβακάκι μπορείς να "περάσεις" το δέρμα σου με λίγο γαλάκτωμα για να βεβαιωθείς πως είναι εντάξει. Ο καθαρισμός είναι πολύ σημαντικός για να έχεις πάντα καθαρή και λαμπερή επιδερμίδα και δεν απαιτεί πάνω από 5 λεπτάκια από τον πολύτιμο χρόνο σου. Ρίξε μια ματιά στο δέρμα σου το πρωί που ξυπνάς. Αν σου φαίνεται αφυδατωμένο ίσως πρέπει να αλλάξεις την κρέμα νύχτας σου. Ένα απαλό καθαριστικό το πρωί θα αφήσει το δέρμα σου λείο και έτοιμο για το μακιγιάζ σου!

<b>Κουρασμένα μάτια:</b> Αν το πρωί που ξυπνάς βλέπεις πως τα μάτια σου δείχνουν κουρασμένα, δεν έχεις παρά να βάλεις για λίγα λεπτά την ενυδατική σου κρέμα στο ψυγείο όσο φτιάχνεις τον καφέ σου. Αν πάλι διαθέτεις τσάι τότε μπορείς να βάλεις τα φακελάκια τσαγιού στο ψυγείο για λίγο και να τα απλώσεις μετά επάνω στα βλέφαρα σου για λίγα λεπτά. Τα μάτια σου θα δείχνουν πολύ πιο ξεκούραστα! Φυσικά μην ξεχνάς το νερό!Το να πίνεις νερό μόλις ξυπνάς το πρωί είναι το καλύτερο πράγμα που μπορείς να κάνεις, αφού αυτό είναι που χρειάζεται το κορμί σου μετά από 7-8 ώρες ύπνου αλλά και το δέρμα σου το έχει πολύ ανάγκη!

Όχι για κάθε μέρα

<b>Απολέπιση</b>: Αν θέλεις να "ξυπνήσεις" το δέρμα σου τότε ο πιο σούπερ τρόπος για να το κάνεις είναι φυσικά το να επενδύσεις στην απολέπιση αλλά όχι κάθε μέρα. Αν έχεις ξηρό ή ευαίσθητο δέρμα τότε βρες ένα ενυδατικό σκραμπ που δεν θα προκαλέσει έξτρα ερεθισμό στο ήδη ευαίσθητο δέρμα σου. Φυσικό πίλινγκ:φτιάξε μόνη σου πίλινγκ για το πρόσωπο πανεύκολα και γρήγορα με μέλι και χοντρή, κατά προτίμηση, μαύρη ζάχαρη. Αναμειγνύεις μέλι και ζάχαρη σε ένα μπολάκι. Αν είναι πολύ πηχτό και κολλώδες το μείγμα, το αραιώνεις με λίγο χλιαρό νερό και στη συνέχεια το απλώνεις στο πρόσωπό σου και τρίβεις απαλά. Θα δεις πως αφήνει το δέρμα απίστευτα απαλό, σαν μωρού.