Το αυχενικό ταλαιπωρεί κυρίως όσους κάνουν καθιστική δουλειά, οι οποίοι συνήθως δεν κάθονται στη σωστή θέση, όσους βρίσκονται σε ακινησία επί ώρες, μπροστά από ένα υπολογιστή και όσους δεν γυμνάζονται.

Σύμφωνα με στατιστικές, το σύνδρομο του αυχενικού «καταπονεί» περισσότερο τις γυναίκες παρά τους άντρες.

Οι ιατρικές αγωγές για την ανακούφιση του αυχενικού ποικίλουν ανάλογα με τη σοβαρότητα του προβλήματος (χορήγηση παυσίπονου, μυοχαλαρωτικού, αυχενικό κολάρο μέχρι και χειρουργείο). Ωστόσο, για τη λύση του σπασμού την ενδυνάμωση των μυών του αυχένα, προτείνεται και σειρά από φυσικοθεραπείες.

Παρόλα αυτά, είναι σημαντικό, οι παθόντες να ακολουθούν στην καθημερινότητα τους τις παρακάτω συμβουλές ώστε να μην επιβαρύνουν περισσότερο τον αυχένα και τη σπονδυλική στήλη.

1. Η θέση του κεφαλιού και του αυχένα πρέπει να είναι σε μια ευθεία χωρίς το κεφάλι να προβάλει προς τα μπροστά.

2. Κάθε μια ώρα, είναι σημαντικό, ο παθών να σηκώνεται από την καρέκλα και να περπατάει λίγο.

3. Με τις πρώτες ενοχλήσεις πρέπει να τεντώνει το κεφάλι πίσω και μπρος, χωρίς απότομες κινήσεις.

4. Μπροστά στον υπολογιστή, είναι καλό να γίνεται σωστή διανομή του βάρους των χεριών μας. Αυτό γίνεται με τα χερούλια της καρέκλας και με αυτό τον τρόπο αποφορτίζονται οι μύες της ωμικής ζώνης και του αυχένα.


&nbsp;