<h4>Πυελική Φλεγμονή</h4>
Είναι βακτηριακή λοίμωξη του ανώτερου γεννητικού συστήματος της γυναίκας, που περιλαμβάνει τη μήτρα, τις σάλπιγγες και τις ωοθήκες.

Η πυελική φλεγμονή είναι μια πάθηση που μπορεί να επηρεάσει 1 στις 50 σεξουαλικά ενεργές γυναίκες και συνήθως τις ηλικίες από 16 μέχρι 25.

<b>Αιτία</b>

Πολλά βακτήρια μπορούν να προκαλέσουν την πυελική φλεγμονή, αλλά κυρίως προκαλείται από σεξουαλικώς μεταδιδόμενα, όπως είναι τα χλαμύδια και η βλεννόρροια. Τα βακτήρια αυτά βρίσκουν πρόσβαση κατά τη σεξουαλική επαφή μέσω του κόλπου και του τράχηλου προς τη μήτρα, τις σάλπιγγες και τις ωοθήκες, προκαλώντας φλεγμονές όπως για παράδειγμα ενδομητρίτιδα, σαλπιγγίτιδα, παραμητρίτιδα, πυελικό απόστημα, πυελική περιτονίτιδα.

<b>Συμπτώματα</b>

Πολλές γυναίκες μπορεί να μην έχουν καθόλου ή να έχουν μόνο ένα σύμπτωμα

• Πόνος στην κατώτερη κοιλιά και στην πύελο

• Πόνος κατά τη διάρκεια της σεξουαλικής επαφής

• Αίμα μετά από το σεξ

• Αίμα μεταξύ 2 περιόδων

• Ασυνήθιστη κολπική έκκριση, κυρίως αν είναι χρώματος κίτρινου ή πράσινου

• Πυρετός

• Ναυτία

<b>Διάγνωση</b>

Συνήθως μπορεί να γίνει από την κλινική εικόνα και την γυναικολογική εξέταση. Επιπρόσθετα μπορεί να γίνει, λήψη δείγματος κολπικών υγρών για καλλιέργεια, υπέρηχος και γενική εξέταση αίματος.

<b>Θεραπεία</b>

Αν η πυελική φλεγμονή διαγνωστεί έγκαιρα, τότε θεραπεύεται γρήγορα με χορήγηση αντιβίωσης.

<b>Επιπλοκές</b>

Η μία στις πέντε γυναίκες που έχει διαγνωστεί με πυελική φλεγμονή θα εμφανίσει υπογονιμότητα στο μέλλον. Αυτό συμβαίνει γιατί η φλεγμονή διαταράσσει την φυσιολογική λειτουργία των σαλπίγγων και την ανατομική σχέση ωοθηκών σαλπίγγων, καθιστώντας δύσκολη τη συνάντηση ωαρίου και σπερματοζωαρίου ή τη μεταφορά του γονιμοποιημένου ωαρίου από τη σάλπιγγα στη μήτρα. Η διαταραχή αυτή αυξάνει επίσης και τον κίνδυνο για εξωμήτρια κύηση.

Παρόλα αυτά οι περισσότερες γυναίκες που πέρασαν μόνο μια φορά τη νόσο, δεν θα εμφανίσουν οποιαδήποτε δυσκολία για να επιτύχουν εγκυμοσύνη.

<b>Πρόληψη</b>

Το αντρικό και το γυναικείο προφυλακτικό φαίνεται να μειώνουν αρκετά τον κίνδυνο μετάδοσης των Σεξουαλικά Μεταδιδόμενων βακτηρίων που προκαλούν την Πυελική Φλεγμονή.

Επίσης ο συχνός έλεγχος από το γυναικολόγο με λήψη δείγματος κολπικών υγρών, μπορεί να προλάβει την εκδήλωση πυελικής φλεγμονής αφού μπορεί να εντοπίσει νωρίς με καλλιέργεια οποιαδήποτε παθογόνα βακτήρια έτσι ώστε να χορηγήσει και την κατάλληλη θεραπεία, για να τα καταπολεμήσει.

Έλεγχος συνίσταται επίσης σε περιπτώσεις: όπου : υπάρχουν συμπτώματα σεξουαλικά μεταδιδόμενου νοσήματος, έναρξης καινούριας σχέσης, μετά από σεξουαλική επαφή χωρίς προφύλαξη και μετά από σεξουαλική επαφή με σύντροφο που υπάρχει υποψία ότι φέρει κάποιο σεξουαλικά μεταδιδόμενο νόσημα.
</br>
<strong>Γιώργος Γεωργίου, MD</strong> <strong>Γυναικολόγος - Μαιευτήρας</strong>
<a href="http://www.georgiougynecology.com/" target="_blank">http://www.georgiougynecology.com/</a> <span class="_5yl5" data-reactid=".28.$mid=11430326056978=2705ac825a505df1b42.2:0.0.0.0.0"><span data-reactid=".28.$mid=11430326056978=2705ac825a505df1b42.2:0.0.0.0.0.0">
<a href="mailto:georgios.georgiou@ledraclinic.com" target="_blank">georgios.georgiou@ledraclinic.com</a></span></span>
</br>
&nbsp;