Νιώθεις ότι η γυμναστική έχει καταντήσει ρουτίνα; Προσπαθείς να αποφύγεις με κάθε τρόπο την ώρα που θα πας γυμναστήριο ή για τρέξιμο; Σου έχουμε τη λύση. Διάβασε παρακάτω διάφορες συμβουλές για να κάνεις την γυμναστική σου πιο εύκολη και ευχάριστη.

&nbsp;

<strong>1. Γυμνάσου με παρέα.</strong> Πάντα είναι πιο εύκολο να μείνεις σταθεροί σ’ ένα πρόγραμμα γυμναστικής όταν γυμνάζεσαι με ένα/μία φίλο/η σου.

&nbsp;

<strong>2. Στον ελεύθερό σου χρόνο διάβαζε άρθρα, βιβλία ή περιοδικά διατροφής και άσκησης.</strong> Βοηθούν να μπεις καλύτερα στο σωστό κλίμα και την απαραίτητη διάθεση για να πετύχεις τους διατροφικούς σου στόχους. Παράλληλα μαθαίνεις χρήσιμες συμβουλές!

&nbsp;

<strong>3. Ανακάλυψε ένα από τα αγαπημένα σου ρούχα που δεν σου μπαίνει πια.</strong> Αυτό και μόνο μπορεί να γίνει το κίνητρο που χρειάζεσαι για να αποκτήσεις ξανά τη φόρμα σου.

&nbsp;

<strong>4. Η μουσική κατά τη διάρκεια της γυμναστικής</strong> μπορεί να σε βοηθήσει να κρατήσεις ένα σταθερό ρυθμό αλλά και να κάνει την άσκησή σου πιο ευχάριστη.

&nbsp;

<strong>5. Αν γυμνάζεσαι σε εξωτερικό χώρο</strong>, φρόντισε να έχεις ένα εναλλακτικό σχέδιο για τις περιπτώσεις όπου ο καιρός είναι βροχερός. Έτσι είναι λιγότερο πιθανό να βρεις τον καιρό ως ευκαιρία για να «γλιτώσεις» από την άσκηση.

&nbsp;

<strong>6. Γυμνάσου διαφορετικές ώρες μέσα στη μέρα</strong> κι έπειτα γράψε πώς νιώθεις κάθε φορά πριν και μετά την άσκηση. Με αυτό τον τρόπο θα ανακαλύψεις πότε είναι η καλύτερη ώρα γυμναστικής για το σώμα σου.

&nbsp;

<strong>7. </strong>Αν κάνεις δουλειές του σπιτιού, που είναι ήδη μια ήπια σωματική άσκηση, <strong>προσπάθησε να τις συνδυάσεις με πιο έντονες ασκήσεις</strong>, όπως καθίσματα, επί τόπου πηδηματάκια ή χορό μετά μουσικής!

&nbsp;

&nbsp;