<p>Πολλές συσκευές κυκλοφορούν στην <strong>Ασία</strong> (<em>ειδικά στην κινεζική αγορά</em>) και μάλιστα δεν είναι λίγες οι περιπτώσεις που δεν τις βλέπουμε ποτέ να φτάνουν στην <strong>Ευρώπη</strong>. Ωστόσο, όπως έγινε γνωστό το <strong>Galaxy J5</strong> που παρουσιάστηκε πρόσφατα για την αγορά της <strong>Κίνας</strong> (<em>και το οποίο ξεχωρίζει για το μπροστινό LED flash του</em>) φαίνεται ότι έρχεται σιγά σιγά και από τα δικά μας μέρη, καθώς ήδη άρχισε να εμφανίζεται στα καταστήματα της <strong>Γερμανίας</strong> (<em>κάτι που σημαίνει ότι μέσα στις επόμενες εβδομάδες δεν αποκλείεται να το δούμε να κυκλοφορεί και στη χώρα μας</em>).</p>
<p><a href="http://www.rssrocket.com/wp-content/uploads/2015/07/ah-samsung-galaxy-j5-2.jpg" target="_blank"><img src="http://www.rssrocket.com/wp-content/uploads/2015/07/ah-samsung-galaxy-j5-2-640x640.jpg" alt="AH-Samsung-Galaxy-J5-2" width="640" height="640" /></a></p>
<p>Το Galaxy J5 είναι ένα ισχυρό <strong>mid-ranger</strong> που σύμφωνα με τη Samsung διέπεται από τη φιλοσοφία του <em><strong>value for money</strong></em>, καθώς στόχος της κορεατικής εταιρείας είναι με τα J5 και J7 να βρει τη <strong>χρυσή τομή</strong> που συνδυάζει επιδόσεις με οικονομία. Όσον αφορά τα tech specs του, το Galaxy J5 διαθέτει Super AMOLED display <strong>5 ιντσών</strong> (720&#215;1280 pixels ανάλυση) και πυκνότητα pixels στα <strong>294ppi</strong>. Στα ενδότερα υπάρχει ένα <em><strong>64-bit Snapdragon 410 SoC</strong></em>, το οποίο διαθέτει τετραπύρηνη CPU με συχνότητα ρολογιού στα <strong>1.2GHz</strong> μαζί με <strong>Adreno 360 GPU</strong>. Επιπλέον, το παραπάνω SoC συνοδεύεται από <strong>1.5GB</strong> μνήμης RAM και ο εσωτερικός αποθηκευτικός χώρος του χαρακτηρίζεται <strong>λίγος</strong> για τους πιο απαιτητικούς users, καθώς το Galaxy J5 προσφέρει <strong>8GB</strong>, από τα οποία μόλις <strong>4.3</strong> είναι διαθέσιμα στον user, αφού τα υπόλοιπα καταλαμβάνονται από το <strong>Lollipop 5.0</strong> <strong>OS</strong> (<em>η διαθέσιμη microSD διορθώνει την κατάσταση</em>). Επιπλέον, το Galaxy J5 διαθέτει κύριο σένσορα στα <strong>13 MP</strong>, ενώ ένα χαρακτηριστικό που θα ενθουσιάσει τους λάτρεις των selfies είναι ότι η μπροστινή κάμερα των <strong>5 MP</strong> θα φέρει ένα<strong> LED flash</strong>, δίνοντας έτσι λύση στο αιώνιο πρόβλημα των «<strong>σκοτεινών selfies</strong>«.</p>
<p><a href="http://www.rssrocket.com/wp-content/uploads/2015/07/ah-samsung-galaxy-j5-3.jpg" target="_blank"><img src="http://www.rssrocket.com/wp-content/uploads/2015/07/ah-samsung-galaxy-j5-3-640x640.jpg" alt="AH-Samsung-Galaxy-J5-3" width="640" height="640" /></a></p>
<p><em>Αν και δεν γνωρίζουμε πόσο θα είναι η τιμή του σε περίπτωση που έρθει στη χώρα μας, εάν η τιμή του κρατηθεί κοντά στα <strong>200</strong> με <strong>250 ευρώ</strong>, τότε η Samsung σίγουρα θα καταφέρει να αποσπάσει την προσοχή του καταναλωτικού κοινού. </em></p>