Τα πόδια μας είναι αυτά που στηρίζουν ολόκληρο το σώμα μας. Έρευνες υποστηρίζουν ότι ο μέσος άνθρωπος σε όλη του τη ζωή θα κάνει 350 εκατομμύρια βήματα.

Ένας λόγος παραπάνω, λοιπόν, για να προβληματιστούμε για τα παπούτσια που θα φορέσουμε στο παιδί μας. Ιδιαίτερα αν πρόκειται για ένα παιδί που κάνει τα πρώτα βήματα της ζωή του με αστάθεια και αγωνία.

Χρειάζεται μεγάλη προσοχή διότι τα πόδια ενός παιδιού περίπου ενός έτους είναι στρογγυλά, συνήθως παχουλά, και αποτελούνται από χόνδρους και μύες που βρίσκονται σε μία διαρκή εξέλιξη σχηματισμού.

Τι πρέπει λοιπόν να προσέξουμε;

1. Είναι σημαντικό να ελέγξετε το υλικό κατασκευής τους. Τα δερμάτινα και τα πάνινο παπούτσια συνιστώνται γιατί αφήνουν το πόδι να αναπνέει και προφυλάσσουν από τις συνέπειες του ιδρώτα
2. Η σόλα να είναι ελαφριά, ώστε να μην εμποδίζεται η κίνηση
3. Να είναι επίσης μαλακή κάτω από τη φάλαγγα της πατούσας, για να λυγίζει σωστά το πέλμα του παιδιού
4. Να έχει ελαφριά ενίσχυση στη φτέρνα (δεν πρέπει να είναι ψηλότερη των 3,8 εκατοστών)
5. Να μη γλιστράει, για να το κρατά σταθερό στα πρώτα του βήματα
6. Οι μύτες των παπουτσιών πρέπει να ακολουθούν το σχήμα του ποδιού, δηλαδή να είναι πάντα φαρδιές, σχεδόν τετράγωνες, ποτέ μυτερές
7. Οι ραφές πρέπει να είναι φίνιρισμένες για να μην ερεθίζουν το δέρμα του ποδιού
8. Οι σόλες πρέπει να μοιάζουν στη σύσταση τους με τα πέλματα: ούτε να γλιστρούν ούτε να κολλάνε πολύ στο πάτωμα
9. Παπούτσια που φτάνουν πάνω από τον αστράγαλο μπορεί να συγκρατούν το πόδι στα μεγαλύτερο παιδιά, αλλά δεν συνιστώνται για τη φάση που αρχίζουν να βαδίζουν
10. Σιγουρευτείτε ότι το μπροστινό μέρος του παπουτσιού είναι αρκετά ευρύχωρο, ώστε να κουνιούνται τα δάχτυλα
11. Τα παπούτσια να είναι μαλακά και εύκαμπτα
12. Τα παπούτσια πρέπει να είναι ελαφριά, μαλακά και ευλύγιστα, αλλά όχι χαλαρά
13. Τα πόδια των νηπίων μεγαλώνουν ταχύτατα και τα παπούτσια στενεύουν, ενώ δείχνουν ακόμη «του κουτιού»
14. Το επάνω μέρος του παπουτσιού δεν πρέπει να έχει σκληρές ραφές ή σημεία κόλλησης που μπορεί να τραυματίσουν το ευαίσθητο ποδαράκι του με την τριβή
15. Το κούμπωμα του παπουτσιού πρέπει να είναι ρυθμιζόμενο, ώστε να κρατά το ποδαράκι του σταθερό
16. Το λουράκι πρέπει να αγκαλιάζει το πόδι του παιδιού
17.  Παντοφλάκια που φεύγουν εύκολα απ' το πόδι και βαριά μποτάκια δεν συνιστώνται
18.  Το μεγάλο δάχτυλο του ποδιού πρέπει να απέχει από την άκρη του παπουτσιού από 0,5 εκ. έως 1,25 εκ.
19. Αποφεύγετε τα πλαστικά παπούτσια, γιατί δεν παίρνουν το σχήμα του ποδιού, αλλά αντίθετα δυσκολεύουν τα πόδια του παιδιού να πάρουν το σχήμα τους
20. Είναι σημαντικό τα παπουτσάκια που θα αγοράσετε να έχουν πόρους, ώστε να αερίζονται τα ποδαράκια τους!

Τέλος, μαζί με τα καινούργια παπούτσια, αγοράζετε και καλτσάκια. Τα καλτσάκια που έχουν στενέψει ενοχλούν όπως και τα στενά παπούτσια

&nbsp;