Βράζουμε τις παπαρδέλες σε αλατισμένο νερό για 8 λεπτά. 
Κόβουμε σε λεπτές λωρίδες το κοτόπουλο. 
Σε ένα μεγάλο τηγάνι βάζουμε ελαιόλαδο και μαργαρίνη με βούτυρο, αλάτι – πιπέρι και σοτάρουμε το κοτόπουλο. 
Ψιλοκόβουμε το κρεμμυδάκι και το σκόρδο και τα προσθέτουμε κι αυτά στο τηγάνι.
Σβήνουμε με το λευκό κρασί και συνεχίζουμε το βράσιμο μέχρι να εξατμιστεί το κρασί. 
Προσθέτουμε την κρέμα γάλακτος και αφήνουμε να δέσει λίγο. Προσθέτουμε τις παπαρδέλες και ανακατεύουμε. 
Κόβουμε το χαλούμι σε λωρίδες και το ψήνουμε σε σχαροτήγανο ή αντικολλητικό τηγάνι. 
Το αποσύρουμε από τη φωτιά και το κόβουμε λωρίδες. 
Κόβουμε τα ντοματίνια στη μέση και τα ψήνουμε στο φούρνο με χοντρό αλάτι για 6 – 7 λεπτά στους 200 βαθμούς. 
Σερβίρουμε τις παπαρδέλες με το κοτόπουλο γαρνίροντας με τα ψητά ντοματίνια και το χαλούμι.