<div id="post-body-2230380178384908998" class="post-body entry-content">
<div>Μου έχει τύχει να αγοράσω ένα κραγιόν με το ιδανικό χρώμα αλλά στο σπίτι δεν ήταν τόσο ιδανικό όσο νόμιζα. Είμαι σίγουρη ότι δεν είμαι η μόνη<br />
Όλες έχουμε στοιβάξει διάφορες συσκευασίες καλλυντικών που δεν χρησιμοποιούμε επειδή ήταν πολύ σκούρες οι σκιές ή πολύ άτονα τα κραγιόν. Γι’ αυτό σας έχω μερικά… μαγικά κόλπα. Ακολουθήστε τα και τίποτα δεν θα πάει χαμένο.Θέλετε να δώσετε χρώμα σε μία διάφανη πούδρα; Αφού την φορέσετε περάστε το πινέλο από μία παλέτα σκιών με ροζ χρώματα. Θέλετε έξτρα λάμψη; Απλώστε τοπικά λίγο ιριδίζον γκλος ακόμη κι αν είναι για τα χείλη.<br />
Θέλετε να μειώσετε την ένταση σε έντονη σκιά; Περάστε το πάνω βλέφαρό σας με λίγη διάφανη πούδρα. Απορροφά τη λιπαρότητα και αυξάνει την ένταση του χρώματος. Στη συνέχεια απλώστε τη σκιά σας με ένα πινέλο και ξαναπεράστε μία στρώση πούδρα.</p>
<p>Είναι πολύ έντονο το κραγιόν σας; Μετριάστε την έντασή του με ένα απαλό ιριδίζον γκλος</p>
<p>Είναι πολύ “ψυχρό” το κραγιόν σας; Αν έχει πολύ μπλε στη σύνθεσή του για να το… ζεστάνετε περάστε λίγη τερακότα ή σκούρο ρουζ πάνω από το κραγιόν. Στη συνέχεια αναμείξτε το με ένα ανοιχτόχρωμο ημιδιάφανο balm ή γκλος.</p>
<p>Είναι το ρουζ σας πολύ ψυχρό; Χρησιμοποιήστε μια σκιά με χρυσή, πορτοκαλί ή ροδακινί απόχρωση. Για να έχετε ένα ομοιόμορφο αποτέλεσμα φροντίστε μόνο οι υφές που θα αναμείξετε να είναι ίδιες: κρεμώδεις ή σκόνες</p>
<p>Είναι πολύ σκούρο το φον ντε τεν σας; Αναμείξτε το με την ενυδατική σας κρέμα, η ένταση του χρώματος θα μειωθεί και θα έχετε φτιάξει μια ενυδατική με ελαφρύ χρώμα.</p>
<p>Το μυστικό!</p>
<p>Αναμείξτε τα προϊόντα στο χέρι σας και όχι στο δοχείο τους. Έτσι, μπορείτε να προσθέσετε, να υπολογίσετε και να φτιάξετε την αναλογία μέχρι να μείνετε ικανοποιημένες.<br />
<a href="http://omorfamystika.gr/beauty/%CE%9C%CE%B5%CF%84%CE%B1%CE%BC%CE%BF%CF%81%CF%86%CF%8E%CF%83%CF%84%CE%B5-%CF%84%CE%B1-%CE%BA%CE%B1%CE%BB%CE%BB%CF%85%CE%BD%CF%84%CE%B9%CE%BA%CE%AC-%CF%83%CE%B1%CF%82/" target="_blank">Πηγή</a></p>
<div style="clear: both;"></div>
</div>
</div>